text:
MYEN DAWNGHKAWN HTE RAU
Labels: N Dau Laika
72 comments:
- Larin said...
-
N-dai lam hpe sang lang dan ai myiy su wa hpe chyeju kaba sai. galaw ai lam n-jaw ai ngu tsun na lam mung n-nga ai. Tim myen dawnghkawn hte rau mala la yu n-htuk ai..... Jinghpaw identity hte myen mungdan hpe represent galaw ai hte gaw myen hpe madi shadaw ai rai mat ai. Dawnghkawn kaw na shagan langai mi chyu sha re ai ai sumla na lachyum gaw myen mungdan nga ai amyu bawsang kaga ni yawng hpe n-shawn na amyu langai (myen), makam masham langai nga galaw da ai nga tsun ai na lu ai..... Dai dawghkawn hpe annau ni madi shadaw nga ai hku mung byin taw sai.
- August 28, 2012 at 9:50 AM
- Anonymous said...
-
Larin a ningmu hpe madi shadaw.. dawng hkawn lawm ai gaw mung masa lawm sai..grau nna gaw ya ten majan ten e..ndai myen dawng hkawn hpe sharawng shara hpai madun dan hkawm ai gaw myen hpe shagarau shaa ailam re. Anhte mungdan kata nga ai ni gaw ndai dawng hkawn hpe lang taw nga ai asuya hpe SATAN hpyen hku nna sha masat da ai hte gasat taw nga ai re majaw Jing hpaw ni a asuya nre...dai hpe dum ra nga ai...
ndai dawng hkawn hpe galaw na matu jinghpaw ni nlawm ai re, dai majaw jinghpaw hte hpa nseng ai, dawng hkawn nhpai tim htung hkying madun mai ai lam ni nga ai..
ndai myen dawng hkawn gaw Jinghpaw kasa ni lawm nna jawm masat da ai nre...dawng hkawn lawm jang gaw mung
- August 28, 2012 at 10:36 AM
- JingHpaw said...
-
DAN! Gara hku byin ai rai ta??? Myen flag lang ai hpe mara n,shagun ai, rai tim JingHpaw HtungHkring hte seng ai JingHpaw dawngHkawn mung lang mu le. Dai myen dawng hkawn a lachyum Nang grau chye na re ngu shadu ai. N,dai zawn re ai photo ni hpe ya na zawn majan byin nga ai aten hta arawng la madun taw yang nan hte hpe yawng ni hkri mat na yaw, nan hte na myi man ni pyi hkyi makai hte she bung taw nga sai lu. Anyway, Myen Gui n,gyi kasha ni God bless you yaw..
- August 28, 2012 at 10:41 AM
- Jatawng Naw said...
-
La hta na hpu nau ni comment jaw ai grai jaw ai hku re. Myen gumchyem hpyen dawng hkawn lang let,myen mung a hkinmang ni hpe sponsor jaw ai ngu ai lachyum gaw .. KDF ni hku nna myen a lagaw lata tai, ya tatut na myen mungdan uphkang masa hpe madi shadaw ai, shagrau kumhpa jaw ya ai hku nna lachyum tai sai.
2010 Myen dawnghkawn ndai mung Union of Myanmar(burma) flag n rai mat sai hpe gaw chye na ai ni hkrai re na hpe kam ai.
Pawng yawng myu sha ni shanglawt lam hta myit masin, n gun atsam,sutgan hpaji mahkra hte matut shanglawm na hpe saw lajin dat ai re law. Karai Kasang Wa hkau Jadan Li hte manaw manang ni yawng hpe bau sin lam woi shaman y nga u ga.
- August 28, 2012 at 11:58 AM
- JingHpaw said...
-
hahahaha!! KNO ningbaw BawmWang La Raw na amyu BawmWang JaDan Li hahaha chyi-htuk. Myen dawnghkawn hte grai htuk ai le. BawmWang La Raw hpe mung dai photo kaw shalawm la u le. hahaha KNO hte BawmWang ni. Ndi nda chyu galaw ai amyu ni, ya gaw myen dawnghkawn hpai di zeng hahahaha. Myen n,gyi ni. hahaha.
- August 28, 2012 at 12:55 PM
- Anonymous said...
-
SI MAT SA NU LO,,,,BAW NU HKYI RAWNG SAM MA SAI,,,
- August 28, 2012 at 1:19 PM
- myen hpe n'ju ai wa said...
-
htwi....! matsat shabat...n'dai sumla lawan shaw gabai kau mu..
- August 28, 2012 at 2:06 PM
- Anonymous said...
-
Gwi Bawngwang amyu ni, shanan hpyen ngu ai hpe grai ra sharawng u, myen gwi daw dawng hkawn lang tim, n gyi sha rai na re, kio, kia flag hpe mung kan de dang hkung hkra lang dan ra ai hpe dum u.
Htawra, lera nga nna, UKA da, KNO da, KDF da, kio,kia a shanan hpyen bai hkum tai mayu nu e.
Hka hku brang
- August 28, 2012 at 2:29 PM
- Hkanam Brang said...
-
Slg Ja Dan Li galaw ai lam ndai kaw n jaw ai.
Dai hpe chye jang ram sai. Full Stop!
Kaga personal attack ni hkum galaw mu.
Shing nrai yang ga hkyi ni hkrai hkrai hte matut jahpyak ai ni mung myen akyang kaw na re yaw.
Anhte WP la ni gaw "E Hkau, nang galaw ai n jaw ai! galoi mung dai hku hkum galaw sanu!" ngu tsun yang ram sai.
Ndai zawn kaji kajaw lam kaw myen wa ahkaw ahkang la na matut sumprat bang nga ai.
- August 28, 2012 at 3:04 PM
- Anonymous said...
-
E LE..hpa rai na me myen pi n.galaw ai amu hpe jinghpaw hkying hte yep raisa wa dawnghkawn hpai ma ai gaw.tinang amyu amatu piatawng apa re n.pru shi yang mungkan ting myi ka ka wa ai baw she rai nga ai an hte n.tsa hta.
- August 28, 2012 at 3:04 PM
- Anonymous said...
-
Dai makau na Manmaw Hkring Rau re re na JIN JIN rai ai wa gaw(Di Ah Yun) i?
Why the fuck you wear that eyeglasses? Plz, clarify that also. Are you afraid of your identity?
Go fuck each other....
Slash and Burn that fucking flag with your KACHIN Sword...
You idiot moron... What the fuck Kachin development foundation? you fucking hypocrite, selfish, self earnings, sniffer of Burmese Junta...
- August 28, 2012 at 3:10 PM
- Myu Pan said...
-
Comment jaw ai nyi yawng kaw na,,,,,
Hkanam Brang chyu sha Wunpawng sha jet ai hku rai sai. God bless u(hkanam Brang).
- August 28, 2012 at 3:46 PM
- MYU JET said...
-
N DAI SUMLA GAW W.P MYU SHA NI HTE W.P MUNG DAN HPE N SIN KRUNG DE BAI WOI DUN SA WA AI TSA DAN A KUM LA LANGAI MI RE.
- August 28, 2012 at 4:10 PM
- Anonymous said...
-
Anhte ni Grai sum sai, Myen ni grai myat sai,
- August 28, 2012 at 4:47 PM
- Anonymous said...
-
Arawn mala ai myit hte n rai, Amyu tsaw myit hte galaw ga...manang wa e...Du amyu ni woi galaw nna, KNO ni woi galaw nna, KIO kaw mung manhkan pru lai wa sai, sadi ga.Tinang kadai re ngu hpe n chye ai masha gaw, dusat hte maren sha re.
- August 28, 2012 at 5:33 PM
- Anonymous said...
-
Kadai hkun ngu yang, Ningbaw Kaba amyu ni she rai nga ai le...Popular crazy re hpe gaw, WP ni yawng chye da sai re majaw, mara raw kau ya mu, gumhpraw a mayan ni, Myen nli ni...n chye yang zim re nga nna, bungli galaw sha nga u le, ya masa katut sai n rai i...madat sha u.
- August 28, 2012 at 5:43 PM
- Anonymous said...
-
Hkau, na nta develop hkra shawng galaw u yaw..gwidaw
- August 28, 2012 at 5:47 PM
- ZaiNingJar said...
-
,Myanmar(Burma),...nga ai mying hpe Mungkan hta masat da ai, masha chye ai Mungdan langai mi re.Kachin nga ai a Myu hpe chye ai masha nga tim, nau n law nga ai!,,dai hpe dum ga! Madu a A Myu a matu danglu ai maga na shamu shamawt na matu gaw, dai amyu kara kaw na,kara mung dan na re hpe shawng chye hkra shawng di ra ai ..Myen dawng hkawn lang ai hte, kanu kawa n sharin shaga ai kashu kasha ni zawn, ga shazai ni hte, comment jaw, masa ,re ai myit naw rawng ai anhte JP Wungpawng sha ni gara hku galu kaba wa na!!!Myit kaba rawng ga looo....
- August 28, 2012 at 6:54 PM
- SengSeng said...
-
A rawng mala na matu sha gaw a ten sha ma, ba hkam di gaw n woi galaw na re.Madu a matu sha myit ai, a rawng a ya lu mayu yang me.,Myen Hpyen sahti ni rau pawng n na,galaw sha ,shara la taw na rai nga ai Le..Anhte JP Wungpawng Myu shada da ,rai yang mala shala (MADU a MYING shapi n ka gwi ai ni) nga, masa mawa,nga comment jaw.,mara shagun hkat.,Karai Kasang n Lu shi ai a Myu ni naw rai taw nga ga ai iiiii.....Masha wa hpe gwi gwi tsun na matu., Madu a mying hpe gwi gwi Shawng ka shadawng Lu hkra shakut ga.!!!comment mai ka ,chye ka shagu ka ai hpan n re.!A tsawm myit yu ga!
- August 28, 2012 at 7:21 PM
- Anonymous said...
-
Ndai slg. wa myi gaw gumhpraw ti-nang a sumbu de sha nshang wa yang myu a matu dawng-myi hkawm na wa nre gaw. Gumhpraw shi na sumbu de shang wa yang chyu sha myutsaw ai ngu tsun hpang wa ai wa re.Hkrup sha yu sai ni law law wa shi na lam chye na sai. Majoi Ga sha hkik-hkam taw ai re lu ai.Myu hpe lam woi pawnba na myit masin gaw mala la shi hte tsan ai re. Lama ma na ningbaw hkum shatai dat dam Organization hten bya mat dam na.
- August 28, 2012 at 7:28 PM
- Anonymous said...
-
Ram Ram zai ai i
- August 28, 2012 at 7:41 PM
- Anonymous said...
-
Ningbaw langai ngu ai gaw lam amyu myu myit, shawng hpang myit nna galaw ra ai baw re dum ga. Kalang lang grai jaw sai ngu galaw dat tim masha law law e njaw ai ngu mu jang gaw nang ngai galaw ai shut ai lam re. Dai majaw Ja Dan Li nang nan Jinghpaw kasa kaw bai sang lang dat sai re majaw matut nna nang galaw ai hpe shut sai lam tawngban kau dat ra zawn rai wa nga sai. Yawng ni myit hpe galu ga.
Wunpawng Brang
- August 28, 2012 at 7:46 PM
- Bawmwang Jadan Li said...
-
Ya na zawn tinang a ningmu jut ni hpe ka shalat dan ai yawng a ningmu hpe mung hkungga nngai. Ngai tai hku nna mung, KDF hku nna mung, Bawmwang amyu ni hku nna mung Myen Asuya hpe madi shadaw lai wa sai lam mung n nga ai, matut n na madi shadaw na lam mung n nga ai. Anhte a ningmu gaw Myen ni hte pawng hpawn n na Munghpawm de na myit mung n rawng ai. Awng Dawm Shanglawt hpe sha ra sharawng madi shadaw ga ai. Ndai sumla na dawnghkawn hte seng nna gaw mungkan mungdan ni jawm galaw ai UN zuphpawng kaw anhte Myen Asuya hpe ninghkap ai lam galaw na matu Burma flag a hpang kaw tsap/dung nna ndai lam hpe ninghkap tsun bawngban ai lam lachyum sha re. Laga mi madi shadaw ai lam tsep kawp nnga ai.
2002 ning kaw na Florida kaw galaw ai Rawt Malan Nhtoi hpe mung shaning shagu ngu na daram Bawmwang ni nta kaw sha jawm galaw ga ai re. KDF hku nna mung ya ten du hkra Shawng Lam Padang Hkrunlam a matu mung, tsinyam a matu mung dang di lu ai maga na shakut shaja nga ga ai. Galaw sa wa ai lam hta e ladat shut ai lam ni gaw nga na saga ai. Rai tim yaw shada ai lam hte anhte a Bandung gaw galoi nshut ga ai. Lahta na ga baw hte seng nna n kau mi gaw yaw shada ai lam hpe n yu ai sha Personal Attack galaw mayu ai majaw ndai sumla hpe email hku "Myen dawnghkawn hte rau" nga n na shalai ai lam ni nga ai majaw anhte a yaw shada ai lam hpe sang lang dan ai lam sha re. Ya na zawn wanglu wanglang tinang a ningmu ni hpe ka shapraw lu ai aten hpe anhte a Shanglawt Jinghpaw Wunpawng Mungdan hpe myit mada nga ai zawn Myen Dawnghkawn hpe ndai ram nju ai hpe mu lu ai majaw kabu nngai. Rai tim nang ngai ka ai Comment ni gaw Myen wa hpe gasat ai ladat nre sha shada da gasat ai ladat ni n rai u ga.Yawng a ningmu hpe hkungga let...
- August 28, 2012 at 7:52 PM
- Gu Ba said...
-
Hey, mying pi n ka gwi ai wa, Jp lai ka a tsawm naw hkaja(sharin) la u!!!Labu htinggrum da n na, Ta latup taw ai wa..na a madang gaw Comment n mai ka shi ai yaw!! Masha ka shagu hkum hkan ka!!! Lai ka shawng sharin la u!!!!
- August 28, 2012 at 7:55 PM
- LamaNuNu said...
-
Nang n tsang ra ai!!! N chye n na tsan dat ai .. Na mying gaw ~Gwi daw ~ ii?? Kanau nang ka ai comment hta.. Hkau,,..,,,..,, nga n na.."gwi daw" nga da ai majaw le...Ngai nau wa ngwi pyaw hkamkaja u ga.. God bless you.
- August 28, 2012 at 8:08 PM
- Ningmu kaja said...
-
Jinghpaw WP mung dan ngu n na, Lu gap di la ngut ai hpang,"Kachinland" nga n na mung kan hta shara Lu ai a ten hta ,Madu a dawng hkawn hpe Mungdan rapdaw hkan hpai hkawm mai sai.Ya tensha gaw ..n kam tim,Myen a n pu kaw naw rai taw nga ga ai majaw,Myen dawng hkawn hpe naw"raa ang ai Matsa" hta hkan n na hpai ra nga ga ai!" Where r u come from? " nga tsan yang.."From Kachinland " ngu ga ai kun?" From Myanmar(Burma)" ngu ga ai n rai ni?Myen grai n ju ai nga masha ni mung ra ai shara kaw gaw Myen gaga taw nga ga ai Le.Mungkan prat madang grai tsaw mat Sai!!!JP WP Myu sha ni a myit madang sha (jaw ai maga hku n na) Hkan tsaw ra Sai.
- August 28, 2012 at 8:38 PM
- Anonymous said...
-
Gumhpraw a mayan nga.. Machyii, Mayan,jigrawng hpe tsun mayu ai kun? E le n chye yang mung zim nga ai baw she rai yang.. Comment ka matsut jaw,masa jaw tim mu byin ai she re wa i..Baa hkam,a ten shama..
- August 28, 2012 at 8:54 PM
- Shanglawt Brang said...
-
Sumla hpe yu nna ga baw hpe sha hti yu yang gaw grai pawt mayu na zawn nga tim slg. Jadan Li sang lang dan ai hpe atsawm sha hti yu yang gaw yaw shada ai lam kaja nna J.W sha ni yawng a matu du ai shara kaw na lu ai atsam hte shakut taw nga ai hpe mu lu ai. Slg. shi hkrai sha daw dan nna galaw ai gaw nrai na re. KDF hta shang lawm ai ni yawng bawngban nna galaw ai she rai na re. Hpa mung galaw yang gaw jaw ai lam, shangut shakre la lu ai lam nga ai zawn shut shai ai lam mung nga na re. Anhte J.W sha ni shada da shading sharai n gum jaw hkat ga. Galaw nga ai ni hpe n gun daw hkra galaw ai lam hte shada da hpyen zawn nga matsa mawa matsat shabat nga ai comment ni n galaw ai sha J.W sha ni yawng a matu kaja ai ningmu ni hpe Positive Direction hku nna ka ai gaw kaja dik re.
- August 28, 2012 at 9:03 PM
- GuBa said...
-
Ningmu kaja tsun ai grai jaw ai.Anhte ni a tang a hpa nga tsun jahpoi hkat nga na malai,Tsawra Myit hte shada da hpaji jaw madi shadaw hkat ra ai a ten rai Sai!!!
- August 28, 2012 at 9:03 PM
- Anonymous said...
-
Ndai comments ni gaw maza mala nga ai lawm ai zawn hpaji la ra ai baw nimung gai lawm nga ai law wunpawng sha ni e. Ndai ten gaw grai sadi ra ai baw ten re.
- August 28, 2012 at 9:12 PM
- Anonymous said...
-
Comment ka ai masha grai law ai hpe yu yang loi gaw myit yu ra ai baw rai mat sam manit dai law myit su ni e. Ya hpang de nshut hkra shakut ga, myit hkum daw mu yaw.
- August 28, 2012 at 9:16 PM
- aguawng said...
-
Aguawng tsun mayu ai gaw,
bawmwang amyu ni myutsaw mungtsaw ai myit nau kaba ai majaw sha jebat hpyen (1) re ngu shabra tsun lai wa sai KIA hte pyi ya du hkra tatut bungli gunhpai nga ai hpe dum ga.myen hte pawng nna myu hte mungdan hpe dut sha nga ai wunpawng sha n-kau mi hte shingdaw yang gaw Bawmwang amyu ni gaw no.(1) tsang kaw naw re.
- August 28, 2012 at 10:09 PM
- Shanghtin said...
-
internet prat re majaw gaw shiga poi ai lawan dik ai ten re gadi mung n shut na re ngu n mai tsung ai, langai hte sadi jaw, shading sharai hkat ai gaw kaja dik re, shada mara shagun hkat na myit hkrum lam lu wa na masa n mu ai...dai majaw gaw...chye ai ni sharai ya di ga.....e.. myit su ni ..
- August 28, 2012 at 10:14 PM
- Anonymous said...
-
ngai mu ai gaw ,( A B C ) n chye tim dawng hkawn hpe a tsawm yu yang ,shang lawt dawng hkawn hte bung ai,3/2 ,,rai nga ai,,
la ni mi ,n tsa na ,,yello colour ,la kau,sha gan na sha ra kaw n htu sum la bang dat yang zeng rai na sai,,
chying ngoi ai hku naw ka ,ma nawt ra ai ten re hpe ngai gaw chye na ai,,lo,,
- August 28, 2012 at 10:34 PM
- padang yesu said...
-
Kade kasha ni wa ta?GABAW shatsawm na myi man tam nga ai kun?SHING NRAI W P shada da hka ji nga ai wa rai kun?nshang na mai nga ai rai yang azim sha nga na amu galaw hpaji tam rai yang grau kaja nhten,kade a sumprat wa shang na kun?ya ten hpa re ai hpe dum ra ai.KIO/KIA/MHH MUNGDAN 24 KAW NGA NI HTE HKUT NAI AI LAM NNGA NA HKUM GALAW.myen ni masu hpun taw ti pyi sadi jaw dan gayet ra ai.US kaw myit su law2 nga ai hkrumzup jahkrum na myit hkrum daw dan ai rai yang she lam amyu myu hta shang lawm ai baw re.nang 1 hkrai daw dan na shang lawm ai gaw nhkru ai nshawp ai ting gyeng myit re.dai ni annau ni hkam sha ra ai gaw dan re myit rawng ai masha nga na re.SADI GA.DAI DAW lamu ga de lagaw lahpan nmai kabe mat na dum ga.
- August 28, 2012 at 11:09 PM
- Anonymous said...
-
Ndai comment kaw uhpung hpe tsun shalawm ai, dinghkrai amyu hpe tsun jaw ai lam ni law law mu hti ai. Malaysia na ndai slg Ja Dan Li ni, KNO Chairman Duwa Howa Jala litla nna Malaysia UNHCR kaw Kachin ni register lu na matu tsun garum nna Malaysia na UNHCR ni Kachin ni hpe hkapla wa ai re. Malaysia UN lekmat lang nga ai, dai kaw nna kaga mungdan de le wa ai ni nan mung ndai negative comment lawm na re. Tinang di sha nna akyu hkam sha lai wa ai hpun hpe kran kau mayu, poison ru jaw bun ai ni hte bung nga ai. Dai zawn re masha hpe Karai Kasang kara hku je yang na sadi ga.
KNO ngu ai uhpung nnga nna ja ja ngu ntsun yang lai wa sai aten ni hta Dr Tu Ja woi nna Myen de BGF hkapla nna shang mat ai na sai. Dai majaw ya na zawn ja nga ai mung yawng jawm galaw nna rai nga ai.
Dai majaw nchye yang shawng san nna sha ka ga, yawng gaw mungdan hpe tsawra nga ai ngu mu ai, raitim, negative hku hkabra wa hkra ningmu shale ai hpe ja ja sadi ga.
Myen Dawnghkawn a hpang kaw anhte amyu hkring hte tsap nna sumla gayat ai chyawm mung masa lam hta sum kaba re. Sadi ga. USA sha nrai mungdan shagu na amyu sha ni hpe tsun mayu ai, Kara rung hkan sa tim Kachinland citizen ngu, Kachinland dawnghkawn hpe gwi gwi lang sa wa ga.
- August 28, 2012 at 11:25 PM
- TsawmJan said...
-
N chye na ai majaw..San dat ai..,Hpa hpe shut ai ngu tsun mayu ai kun? Myen dawng hkawn hte JP hking hpun da ai super model langai a sum la mara da yang n dai ram tsun a hpyak jawng na n re!mau hpa re i.. Masha a Myit wa?????
- August 28, 2012 at 11:32 PM
- Anonymous said...
-
hu hu hu ha ha ha. malaysia kaw na ni slg, Ja dan li hte slg, howa jala hpe yawng chyeju dum shat lit hte naw ra na zawn nga nga ai le ndai ntsa na comment jaw ai wa tsun taw nga ai.
- August 28, 2012 at 11:36 PM
- zila said...
-
Bawmwang Jadan Li, nang gaw grai a nya ai le. ngai tsun ai nre lo, ntsa na comment jaw ai ni tsun ai re. nang gaw grai a nya ai, ndai gaw ngai tsun ai rai sai. Masha ni dairam tsun taw sai nga ai hte gaw mara nre tim pyi negative rai sai le. dai rai yang ndai sumla hpe bai dawm la kau sanu le hpa na bai salang dan ai mi. masha ni hpe ga law shangun ai tai taw nga sai. Hpyi nem na la kau u le taw shing nrai jang gaw ndai sumla a majaw matut na matsa gadut na sai. ndai baw gaw n galaw gin ai raitim galaw hkrup jang mung zing da mai ai baw rai nga le. hpa na masha ni mu ai de madun a ta. aw aw hpang e sadi u le... Tsawm Jan e, shut n shut gaw nang mung Myen sawa dawnghkawn(flag) lang na sumla gayet ti FB kaw mara yu le..dai shaloi chye na re..ngai hkri wa e.. ngai mung Mau ai e, moi na salang ni a kasha ni salang ntai ai hpe mau ai. Dai rai yang gaw dai salang ni gaw hkring htawng nlu ai salang ni rai nga le i.
- August 28, 2012 at 11:52 PM
- KK a mayam said...
-
N bung ai Myit masa lam ni, n bung hkat ai baw nu myit nyan hpaji ni, JP WP sha shada da rai tim,n bung ai ru Sai baw pa ni ..,n bung ai law law rai nga ai.A Myu a matu, nawku hpung a matu anhte shanglawm ai ni hta, woi awn galaw sa ai ni grau myit ba, baw nu sha nga ai hpe mu mada nga ga ai.Karai Wa gaw na Myit masin hpe mu chye chyalu re. Dai majaw Karai jaw ai a tsam hte galaw ging galaw ra ai bungli hpe tatut gun hpai sa wa u.Myit hkum daw!!!
- August 29, 2012 at 12:12 AM
- Myujet said...
-
Slg.wa e ngai hku nna gaw myen a dawng hkawn lang nna sha chyen ra ai nga tim tinang a daw hkawn hte rau nmai sha chyen ai I?ya gaw tinang a dawng hkawn n lang ai majaw ,sumla hpe yu yang myen a hpang hkan re hpe htawng madun dan ai zawn rai taw ai.Ja dan li hku nna comment kaw shut sai nga n yin la ai,bawmwang ni nga nna ting gyeng lam gasi hpe lang nga aihpe mu lu ai.myit yu ga .shut yang mung hkam la gwi ra ai,simsa ai ten hte majan byin taw nga ai ten hpe hting ram chye ra ai.bawmwang ni nga nna shaga yang gaw W.P sha ni hpe woi awn nmai shi na re.
- August 29, 2012 at 1:18 AM
- Anonymous said...
-
Kachin Deaf Foundation myitsu ni e...matut shakut ga. Kadai shadum tim, deaf nga sai re majaw, kam ai hku dam nga u ga.
- August 29, 2012 at 2:13 AM
- Ningmu Kaja said...
-
MyuJet wa e,mara shagun mayu ai myi jut hte yu yang Mara chyu mu wa na re.N dai sumla kaw Bawmwang a myu n rai ai sha, Lahtaw A myu shing n rai,Maran a myu n rai yang mung,kaga a myu langai rai taw yang., n dai ram tsun jaw mayu ai ni nga yang she nga na.Ya Ten hta JP WP myu sha da hpyen tai hkat, n ju n dawng hkat re ai gaw Myen a sumprat gaw no#2/3 kaw she re.Shada manawn masham,n ju n dawng hKat, a hpyak hkat,Makam masham grai ngang kang ai zawn re masha ni mung manawn masham Myit hte hpring!!Anhte JP WP myu sha ni hpe jasam wa sumprat n dawk bang shi yang nan,Myit n hkrum ai ni tai taw nga chyalu re!mara raw chye ai Myit masin,Myit kaba rawng hkra naw hka Jar la ra nga ga ai.
- August 29, 2012 at 2:47 AM
- Mau Jin mau Jin said...
-
Shada jahpyak hkat ai gaw myit n pyaw hpa lam re. Raitim madu dawnghkawn hpe manu shadan chye ra ai. Japan kaw galaw ai htunghking poi hta pyi wp mungdan dawng hkawn sharawt hpai ai re.
- August 29, 2012 at 3:40 AM
- Anonymous said...
-
Lahta na Comment langai hta - KNO ni tsun ai majaw KIA/KIO ni BGF n,hkap la ai re da aw??? Mau sai yaw!!.Ya bai manghkang ga hkum shapraw mu yaw KNO ni. Lai sai ten hta shanglawt dap kaw BawmWang La manghkang gade lang byin lai wa ai hpe anhte yawng chye ai, nanhte KNO members ni gaw nchye masu su ai hpe mara n,shagun ai. Rai tim ya bai ga tap tap nga nau hkum brawp mu, galaw ra ai galaw mu. Hpa hkyi gaw n,rai n,rai. Manghkang ganu KNO ni...
- August 29, 2012 at 6:23 AM
- Myujet said...
-
Ngai hku nna madi madun mayu ai gaw ja dan li a ka ai lai ka kaw bawm wang ni ngu ai ga si hpe txun ma yu ai re,an hte lahtaw ni,maran ni nga nna tsun nga ai hpe re,masha gaw shut chye ai,madi madun nga ai hpe hkap la ai,she teng man ai ning baw ni rai na,re,KIA/O ni mung shawa a madai nsen hpe mdat nna yadu shawng lam,hta tsap taw nga ai,hpe yu nna kasi la ga ngu mayu ai re,tinang a ning mu hte nhten shai wa jang hkap la yak ai,,,,,,,,,hkap la gwi I wa gaw teng man ai ning baw rai na kun??
- August 29, 2012 at 8:12 AM
- nunumaw said...
-
Oh oh nan the na dawng kawn nra ai
- August 29, 2012 at 8:24 AM
- Anonymous said...
-
Myit su ni e sut shai ai hpe comment jaw ai hta
amyu ru sai mying, wuhpung wuhpung mying made nna ka ai lam gaw nhtuk njaw ai maga de rai mat wa ai nhten!..kadai wa rai tim su sai mying hting gaw mying du hkra wa jang gaw nra na ni hkrai nrai na ga ai kun?...galaw shut ai wa hpe made ai nna ka ai jawm gaw htawm hpang de sadi nna galaw ra ai lam hpe hpaji jaw ai tai na re..
BUM TSIT
- August 29, 2012 at 8:27 AM
- Anonymous said...
-
BUM TSIT! Nang n,chye ai yaw.. Ndai ni gaw chyi-htuk gaba ni re. Labau n,tsawm ai ni re. Tsun nan tsun ra ai. N,dai zawn n,tsun yang bai shut shut rai na ni re. BawmWang La hte mang hkang nbyin ai ningbaw kaba shangLawt dap kaw nnga ai daram re. Jahpyak ai nre, jaw ai hpe tsun ai re. Ya mung shanhte gaya chye yang n,dai myen flag photo hpe dawm kau mai ai le, gaya nan nchye ai ni re majaw n,htang hku she bai pawt taw nga ma ai. KNO mung hkyi tawng zawn grai manam ai re lam yawng ni chye nga ga ai.
- August 29, 2012 at 10:24 AM
- TsaBaGam said...
-
N'tsa na comment ka ai myitsu myitrum ni yawng e ram sai law ye. Yawng mung chye na hkawn hkrang na sai. Ga hpe dumhpren ai wa gaw agawk ai wa htan grau hpyang nga ai da..gashagrawp laika hta sadum da nga ai law.
- August 29, 2012 at 1:57 PM
- Shim said...
-
N-gup gaw baw law, ta gaw lagyaw lagyaw ngu ai gaw ndai nan rai nga ai le!!!!!!!!!!!!!!!!!!
- August 29, 2012 at 6:23 PM
- Anonymous said...
-
Jinghpawkasa hpang de,
Jinghpawkasa website hpe yu reng nga ai myitsu du salang ni, hpaji ninghkrin ni e ndai laika ngau hpe la kau mu law.
jinghpawkasa website gaw wunpawng sha ni kaw na internet sha chye lang sai masha ni kaw na nlaw htum 95% gaw jinghpaw kasa website hpe shani shagu ten man man yu nga ai ni rai na re ngu sawn lu ai.
lahta na comments ni kaw hpaji la na lam ni lawm ai raitim, tsa lam shadang (%) hku yu yang gaw maza mala, matsat shabat, nse nsa, awu asin, nshawp nkap, angawk angak, anyi anya nga ai comments grau law wa nga ai. Website a quality, dignity hpe naw lu mayu yang ndai laika ngau hpe lawan shaw kau yang kaja na re ngu hpaji jaw mayu ai.
Ndai laika ngau hpe jinghpawkasa website hta sanglang dat ai salang wa nan mung laku ja nna hpyi sha ai rai nga ai. Ndai wenbsite sanglang ai lam n-galaw yang kadai pyi nchye kau dat na re. Madat sha mu.
Website a quality hpe lu mayu jang gaw gara laika ngau gaw mai bang ai, gara laika ngau gaw bang nmanu ai ngu ai hpe loi sha gaw censor galaw mu yaw.
Hkap la mai yang gaw hkap la mu!
Wunpawng Brang
- August 29, 2012 at 8:10 PM
- Anonymous said...
-
Wunpawng brang a hpaji jaw ai mung myit yu hpa rai nga ai.
- August 29, 2012 at 8:12 PM
- Anonymous said...
-
Freedom of expression...
Everone is welcome to debate on any topics, no one can judge on any one. Let's get this debate going. Next time someone ask you where u r from, just say keep a world map with you and show it to that person. U dont even need to say the fucking country (Burma or Myanmar) name. Some of them who ask the question might have never heard of the name Burma. So yr explaination is lousy shit. Get fucked by yrself.
- August 29, 2012 at 8:20 PM
- Anonymous said...
-
Fucking freedom of expression! Fucking freedom of expression!Fucking freedom of expression!Fucking freedom of expression!Fucking freedom of expression!Fucking freedom of expression!Fucking freedom of expression!Fucking freedom of expression!Fucking freedom of expression!
- August 29, 2012 at 8:36 PM
- LamaNuNu said...
-
NingBaw tai mayun n na/ ningbaw shara Lu mayu n na/ power ra n na galaw taw ai ni nga ai zawn, mungkan masha tai sai majaw ,mung kan masha a Lit hpe KK jaw da ai atsam hte, madu dang di dang dep ai maga na madi shadaw Lawm taw nga ai ni mung nga ma ai..BW JDL gaw anhte a myu sha lam ni hta,shi lu ai a tsam hte jut shara mi kaw na ap nawng taw ai masha re.Masha na pyaw hkra Ga shaga n chye shanyam ai !Rai tim,myu sha lam ni hta SAN SENG ai myit hte shang lawm daw jau nga ai re.KARAI WA chye ya chyalu re majaw n tsang ra ai!!Madu hkum madu NingBaw galaw taw ai., ngu na mung "n Dum masat la ga ai..Ya majan byin ai hpang she.. Myu tsaw Myit Katu n na shamu shamawt wa ai masha n re!Ra ang ai Lam hta woi awn gun hpai lawm taw ai re. Madu n Lu woi awn tim,woi awn ai ni a hpang hkan let, dang di dang dep ai ram shang lawm gun hpai,madi shadaw lawm taw nga ai..masha re..Family 1 kaw pi ningmu n bung hkat ai re. Masha law law hte gaw madu a ningmu bung na n loi ai!Myen Flag lang hkrup ai gaw Shi mara ngu saga! Dai n Seng ai lam ni tsun jahpai MaSu n na , tsun jaw / ka jaw re ai gaw Jaw ai kun?sanglang da ai lam ni hpe a tsawm n hti yu/ Myen dawng Hkawn mu ai hte masa mawa nga comment hta ka.. A myu shada MYIT Machyi hkat na zawn zawn rai wa Sai..Yawng hpe hkungga let,
Lama NuNu
- August 29, 2012 at 9:20 PM
- Anonymous said...
-
nunumaw nang gaw MayThannu a kasha i? MinMaw kun a kasha i?
- August 29, 2012 at 9:30 PM
- Shanglawt Brang said...
-
Ah.ga..ga..., Myen mung a dawnghkawn lang hkrup tim Myen hpe madi shadaw na matu nre sha anhte J.W sha ni lam hpe Mungkan de grau chye hkra galaw mayu na byin ai lam re she nga tsun tim naw matsa mawa nga na tsun ka taw ai ni hpe mung grai mau sa. Shut ai ni mung shut na sai. Ya na hku she nga yang anht KIO/A ni mung Myen hte nmai bawng sai. Hpa rai nga yang ya bawng taw ai lam gaw Awmdawm Shanglawt hpyi ai nre ai sha Myen mung kata e rau rap ra ai hku nga lu na matu bawngban ai re majaw anhte KIO/A hpyi ai lu tim pyi ndai Myen dawnghkawn kata kaw naw nga ra na re looo.
Bai nna Myen dawnghkawn Myen asuya kata kaw Myen a mayam tai taw ai ni hpe hpa ntsun. Tinang amyu Mungdan dut sha nna lu su nga ai ni hpe gaw mara nmu nna tinang amyu htunghkying hte tinang amyu ni a mayak ni hpe Mungkan de grau chye hkra galaw ai lam hta shingra hte masa lam a majaw Myen dawnghkawn hpe lang hkrup ai ni hpe dai daram tsun jaw yang gaw jaw na kun? Shut ai ni mung shut na sai. Raitim masa hpe yu yang dingsa shut ai gaw nrai sam ai. Mara raw ya ga. Myen dawnghkawn hpe na chying wa nra yang gaw, Myen dawnghkawn kata kaw n kam nga yang gaw Awmdawm Shanglawt Lu hkra jawm shakut ga.
- August 29, 2012 at 9:31 PM
- Larin said...
-
Hkungga let Shanglawt Brang hpang de,
Rau rap ra ai hku nga lu na matu bawngban na ten moi lai mat sai..... Mung shawa masha ni yawng Awmdawm Shanglawt nga garu taw sai. Hpa majaw nga yang sawa myen ni Jinghpaw ni hpe roi rip ai madang hte shingdaw yang gara hku tim rau rap ra nga lu ai hte hkrak n-rai sai. Rau rap ra nga lu na matu she shakut nga ai rai yang Mung sahawa masha ni hpe jaw ai jamjau gaw hpyau dik rai sai ngu hkam la ai ni hkrai hpring taw sai. KK matut woi awn na hpe kam let......
- August 29, 2012 at 10:16 PM
- Bawmwang jinghku said...
-
Jinhpaw ga na shani shagu myen hpyen gasat hkrum ai majaw, hprawng hkawm nga ai tsin yam, ding gai dingla, ma kanu, hte ma kasha ni a prat sumla ni yu mu shagu, myiprwi pru let, hkrap mayu dik ai.. Hpan da madu hpang shani shagu shat gam kyu hpyi let, jinghpaw wunpawng shani yawng n dai myen hpyen a zingri zingrat ai lam ni kaw na lawt wa lu mu ga KKasang makawp maga la na matu, myit mada kaba let hkyu hpyi shakut ai. USA na KIO ningbaw ningla ni hte shang lawt myutsaw hpyen la/shayi hte ningbaw Du kaji kaba ni hte rau KK hpan madu a Lamu Kasa ni rau pyen let gasat dang mu ga kyuhpyi shakut let, N dai myen ni a dawng hkawn Shingnip hte tsan gang wa mu ga ngu, grai nan myit mada let kyu hpyi shakut tik tik re taw nga sai rai tim, ya gaw N dai lahta na Slg. Jadan li Myen dawng hkawn lang da ai hpe mu dat ai majaw, grai nan myit daw mat sai... Shan hte Myit mada da ai lam hpe, shan hte a sumla hta madun dan taw nga sai...Anhte ni myit mada ai gaw Myen dawng hkawn hpe KIO ningbaw ni lang n na a-rawng mala tsap taw nga ai Shingran n re ai law. Jinghpaw dawng hkawn she re ai law.. Myen dawng hkawn n lang jang KDF atsam madun n lu na nga jang mung, (ngai mi ningbaw rai jang) myen dwnghkawn gaw prat tup N lang na n ngai.. Lachyum gaw, myen hpyen wa hpe a rawng sharawt ya ai lachyum du mat sai.. Hkrap garu nga ai, myen hpyen roi rip hkrum ai, Myit kyina Janmai kawng na tsin yam BRANG Shawng hpe dum dat jang pi, matsan shayen, lu sha n hkru sha nga ai WP tsin yam ni n lawm shi ai, N Dai GWi myen dwng hkawn hpe gaw kaning hku pi myit n lu ai Hpai da na hpe. An hte MyitKYINA mare kaw nga taw ai ni pi dai hku hkam sha jang,,, Slg. Tai nga ai ni USA kaw ra n arawng ai prat hpe lu nga ai majaw, myen hpyen hpe dairam myit n machyi ai ga kun i? Grai yu mau dik mat sai yaw.
- August 29, 2012 at 10:25 PM
- Anonymous said...
-
Larin tsun ai hpe grai hkap la ai. Raitim Shanglawt Brang tsun ai zawn ya du hkra gaw anhte KIO/A ningbaw ni Awmdawm Shanglawt hpyi ai lam ndau ai lam nnga ai sha Myen ni hte naw bawngban nga ai, bawngban na matu naw shakut nga ai hpe mung myit yu hpa rai nga ai. Anhte mung Shawa masha ni ra sharawng ai gaw Awmdawm Shanglawt nan rai sai law.
- August 29, 2012 at 11:31 PM
- Anonymous said...
-
Chye yawng jaw ai da njaw ai da nau law law hkum tsun law .Jadanli myen dawng hkawn hpai tim makau na shayi sha gaw mungshawa dawng hkawn gaw hpai nan hpai ra sai aten le mungkan ting hpe shachyen ya ra ai ahkying kaja re le lu hkra hpai ra ai le ,shen hte nhpai shangun tim sumla dem maw yang tingsan na hkre di shaw na sumla dem mu le anya kau sai i..rai nu ga hpang kalang gaw zeng sha di ga yaw ngun jaw ai kanbate
- August 30, 2012 at 12:30 AM
- Anonymous said...
-
Awmdawm Awm dawm ngu hkyinghkum 24hr gaw akyu woi hpyi myen dawng hkawn hpai ai ni gaw hpai ,ningbaw ningla ni gaw myen hte naw matut bawngban na nga gaw nga goi law ngai gaw baw pyi machyi sai an hte myu shani gara hku law?????????????????????????????????????????
- August 30, 2012 at 12:39 AM
- Anonymous said...
-
Tsawm Jan e, Super Model gaw kan bau bungli ma tu hpa mi galaw yang galaw kadai wa mi hpa n nga na re. Tim BW JDL gaw kadai re ai hpe ting nang hkum ting nang chye yang gaw galaw ai lam tsun shaga ai lam sadi ra na re. Dauje
- August 30, 2012 at 4:50 AM
- Anonymous said...
-
Nanhte ni gaw Wunpawng shada da Internet website kaw majan gasat hkat nga mu. Shani shana shawng lam majan pa kaw sinat pala kata kaw gasat nga ai myu tsaw share shagan ni gaw grai jam jau nga ma ai hpe dum mu.
Jinghpaw kasa website na JINGHPAW NI a INTERNET majan wa i????
- August 30, 2012 at 6:44 AM
- Jinghpaw Sai said...
-
Um...... Awmdawm she nlu yang gaw Myen dawnghkawn ndai hpe naw hpai naw lang, baw dagum salute naw jaw ra na sha re looooo.... Anhte a KIO/KIA ningbaw ningla ni mung dum nga ai kun? Ya dai ni anhte yawng hpe gyit sha chyup da ai 2008 na Myen hpyen ni a Constitution hpe mung anhte a KIO ningbaw ni nan madi shadaw lai wa sai hpe mung myit dum ga. Matut nna dai zawn nshut na matu yawng jawm nsen shapraw let, K.K kaw mung akyu hpyi ga. Hkrat sum mat sai amyu sha ni a sai hpe jawm dum ga. Ndai sumla na ni Myen dawnghkawn lang shut ai ga "sha" she rai na re. KIO ningbaw ni dawdan shut nna Myen hte ya na zawn naw bawngban jahkrup nna Munghpawm Myen mung kata kaw naw nga yang gaw dawnghkawn ndai hte gara hku matut sa ra na ngu ai hpe myit yu manu.....!
- August 30, 2012 at 6:55 AM
- TsawmJan said...
-
Myen flag &Kachin model rai yang gaw.. Ngu n na tsun mayu ai she re..KIA Hpyen palawng kaw mung Myen dazik lata maga mi de Kap ai she re nga i!! N ga mi gaw n htu chyit chyai .. Ning mu n kaja rau tsun ai n re yaw.Tsun ka shut yang mung Very Sorry yaw.. Manang ni e
- August 30, 2012 at 7:37 AM
- Anonymous said...
-
Freedom of Expression!!!
It is still open to debate on this topic as the moderator of JPKS has not removed this news or any of the foregoing comments. Let's enjoy.
No one should get offended. Those who feel offended should get offended as they perceive that way.
We are actually towards progression of critical reasoning.
Everyone is so annoyed by the fact that holding Burmese fucking shit flag is an intent of support to the Burmese government. You said you hold that shit flag to protest the Burmese government. What you should have done is to step on that flag and explain to the world that you KDF (Kachin Deaf Foundation) condemn the Burmese Junta actions towards Kachin people as a whole.
- August 30, 2012 at 1:25 PM
- Anonymous said...
-
N chye na ga ai looo.mai gan la wa eeeeee ..JP Wp masha gaw n rai Sam ai.dai n rai yang mung maigan kaw jawng lung na mat n na Jp lai ka n chye ka mat ai myu tsaw shadang freedom of expression wa e..
- August 30, 2012 at 8:15 PM
- Anonymous said...
-
N chye na yang chye na ai ni hpe san la u.. hkau.. JPKS hpe translation galaw shangun u le...
- August 31, 2012 at 3:55 PM
- mali ginra said...
-
Lahta na myit rum manang ni yawng a ningmu hpe alak mi aten la nna yawng hti ngut sai.Ya na zawn ti nang a hkam sha, hkam la ai lam ni hpe wanglu wanglang shaleng dan ai hpe mara nsha-gun n-ngai.Anhte JW ni gaw kaga amyu hte nbung ai aru asai gin dun,makyit mahkai hku hkau let pu gang sin machyi rai ga ai re.Bawm wang JDL hte kaji aten kaw na shatapru kaw na rau sha pra hkrat wa ai manang,jinghku re. shatapru kaw ramma ningbaw ni galaw lai wa nna dai ni mung hpungtau hku nna hpung magan hta ap nawng ai ,myu sha lam yan hta moi kaji ai aten kaw na dai ni du hkra dang di ai maga hku shakut shaja let ap nawng nga ai re.Ya na zawn nmyit mada ai sha ndum shami shut lai wa ai hpe shi nan hkam la yin la sai re majaw dai hte seng nna alak mi dinglun na lam n-nga na sai ngu mu mada n-ngai.
JW ni a shatawng shada ai bandung de du hkra myit hkrum mangrum let ta gin dun sa wa ga ngu tang dat n-ngai.
Dan hte Nam Nu a ntsa hta mung karai wa a shaman chyeju grau hpring tsup wa u ga.
Yawng hpe hkungga let..
- September 1, 2012 at 5:56 AM
- Anonymous said...
-
Share shagan ni kaw ra ang ai ni hpe mari ya na rai hte tsinyam ni hpe garum na gumhpraw hpe ndai ram myit lawm hkra bang taw gaw grai kaja na wa ya gaw gaw ding lun ai kaw ten shama taw nga mu yaw....Overtime gumhpraw tam mu dai gumhpraw hpe myuhte mungdan a matu jaw mu ram sai ya na ram tsun ka la jang ram na sai looooooo.....ndai ram ningmu ni ram sai,slg.jdl mung grai bawkaba mat na nu ai.JDL hpe chyawm n-gun jaw dat mayu ai ,Obama ram nang nhkau wa dinlun nhkrum shi nga ai,masha law law grau na dinglun hkrum ai wa gaw grau masha kaba re ...
- September 3, 2012 at 11:53 AM


c: text/html

text:
Dai ni, March 24 aten pyen 2 jan e Myen hpyendap dapnu 99 hte KIA Dapba 6 Dung 37 lapran, Lahta Sam mung Da Bang Bum e aten du gasat hkat wa sai re.
Majan byin shara, shawng de Myen mung kummyunit pati B.K.P hpyendap Si Si Wang Ta Ban Kung, Jinghpaw hku Da Bang Bum gaw Namtau hte Mungbaw lapran nga ai re.
Myen Dapnu 99 hpyen hpung langai gaw Namtau maga na Mungbaw de lung wa ai shaloi, KIA Dapba 6 kata n’nan hpaw ai Dung 37 dap ni, bawm 3 hte shawng hkap kapaw ai hpang aten kadun gap hkat wa ai lam, KIA Dapba 6 salang langai KNG Jinghpaw Shiga Dap de tsun ai.
Myen maga si hkala marai 7 nga na maram lu ai lam, shawnglam shiga hpe lakap nna lahta na Dapba 6 salang wa tsun ai.
Lai wa sai February htum wa de, KIA Dapba 6 hpe Lahta Sam mung hta tara shang hpaw dat sai. Dai zawn hpaw dat ai hpe ja ja ninghkap ai lam Myen asuya tsun nna, dai jang hpyen n-gun kaba Lahta Sam mung de shalun ai gaw ya ten 3,000 jan wa sai lam sagawn chye lu ai.
Myen hpyendap kata Dapnu (Tat-ma) yawng 10 tup nga ai hta, ya ten 5 -- Masat 11, 55, 66, 88 hte 99 ni gaw, grau nna KIA Dapba 6 ginra--- Munggu, Mungbaw, Pang Sai (Kyukok) hte Manje ginra ni hta du jahkrat nga sai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010

robotstxt: allowed

filter: keep


text:
1-Hpyen gumshem ladat hte up hkang ai masa grai n'galai shai shi ai.
2-Ra lata galaw ngut nna rapdaw dung ai langai mi ladu she hkrum lai sai tim anhte matu mung masa hpyen masa galai shai lam n'mu ai.
3-Myu ga garan hkra bawsang myu sha yawng ga garan hkra galaw ai.
4-Myen mungdan myen myu langai sha up hkang lu hkra galaw ai.
5-Tara up hkang je yang hkrang galai shai ai masa n'nga ai.
Annau ni hte bawsang ni hpe madu mungdaw up hkang shangun mayu ai masa kachyi mi pyi n'mu ai. Mungdan kata teng simsa ngwi pyaw ai ra yang, tara je yang ai lam tengman ra ai, ya gaw Sumlut Roi Bu a mabyin hpe maram yu nna chye mai ai zawn dai ni annau ni hpe n'tara dik ai majan je gasat nna dusat hta grau, roi rip sat shamyit ai, n'ta nat ai, yamnga sat shamyit ai, lu malu mu mamu yawng jahten ai, la kau ya ai, dai gaw simsa mayu ai masa kun?
Tengman ai tara je yang ai tara hkrang n'nga ai kaw annau ni mung masa lam bawngban yang hpa tara hte shen nna dawdan hparan na ta? 2008 ning gawda ai tara n'galai ai kaw kaning rai mung masa manaw shapraw nna bawngban sa na ta? Dai ni hpe yu nna annau ni hpe hkalem masu tawn ai masa sha pru nga ai.
1-Mungdan simsa lam hte mungdaw up hkang ahkaw ahkang jaw mayu ai teng yang,
{A}Mungkan de tara shang simsa lam n'dau shabra ra ai.
{B}Gap hkat jahkring na tara shang n'dau shabra ra ai.
{C}Rawt malan ai hpung yawng hpe N'Tara ai hpung, gasu kabrawng hpung ngu nna n'dau tawn ai hpe Tara shang jahkring n'dau shaprai ra ai. 22 ning tup ma chyai chyai ai zawn masu lai wa sai hpe chye nga ninglen myit galu galang sharen nna shinggyim nauna myit hte rapdaw shang nna mung masa bawngban lu hkra hte dai ni jet ai simsa lam lu na matu kahtet dik ai myiman hpe shingdu tawn kau bawngban yu nga saga ai. Myit san seng ai hte mung masa bawngban shangut nna jaw ai mahtai jawm tam hparan na masa manaw n'sam n'pru nga ai kaw n'bung kata ga laban shaga ai hte sha bung nga ai. Teng simsa lam n'ra ai hpe chye mai ai.
2-Munghpawm masa
Munghpawm mungdan langai hku masing hkrang jahkrat nna galaw sa wa ai lam kachyi mi mung n'mu ai, myu kaba hku tsaban kaang hkup tup up hkang ai ladat n'lai ai.
[a] Bawsang shamyit shamat masing jahkrat nna hkrang shapraw ai.
[b]Myu kaba ladat hpe hpyen gumshem up hkang tara ladat hte matut up hkang shagrin la ai.
[c]Myen mungdan hku hkrang shapraw n'dau ai. Munghpawm masa n'nga hkra galaw ai.
[d]Myu kaba ladat hte lachyen ginhka garan up hkang ai, bawsang ni hpe ahkaw ahkang njaw ai.
[e]Panglung ga sadi ahkyak n'tawn sai.
Lahta de na lam hpe yu nna munghpawm n'nga sai ngu chye mai ai zawn, lawu de na hpe maram yu nna grau chye mai ai.
[i]Hpaji laili laika shagyip shagyeng ai. Madu myu laika n'mai sharin ai.
[ii]Makam masham shagyip shagyeng ai, wanglu wanglang n'mai nawku daw jau ai. Makam langai sha ngam hkra galaw ai.
[iii]Htunghking shamyit shamat ya ai.
[iv]Bawngring rawt jat lam yawng pat kau ya ai.
[v]Hpaga sut masa yawng pat ai.
Ndai zawn re mabyin masa kaw hpa rai munghpawm ngu naw myit mada nga na ta?
3-Mung masa.
Mung masa teng bawngban mayu yang hpa rai 22 ning tup ten shama chyai nga na rai ta? Hpa rai masu hkalem nga na rai ta? Dai ni mung hpa rai hpyen masa grau shaja na ta? Ngwi ai pyaw ai masa de yawng ra ai. Hpa rai anhte myu sha ni hpe rapdaw n'mai shang hkra galaw ai. Tsa ban kaang hkup tup hpyen gumshem kyip din npu kaw, ga pyi ja ja nmai shaga hkra hkam sha wa saga ai. Ya mung gasat nga ai majan shaja nga ai, kasu kabrawng hpung nga nna n'dau shabra nga yang annau ni hpa hta yu nna mung masa numshawn shaw sa lu na ta? Roi taw nga ai le. Masha n'sawn tawn nga sai kaw myu sari shayawm kau nna shawng na man hpang tawn kau na kun? Munghpawm lachyum nkam shapraw sai, madu mungdaw up hkang lam gaw hkum tsun mayu sa, BGF nga ladat masu ai, 2008 tara hte masu ai, lachyen lahka garan shapraw nna langai hpang langai simsa lam ga baw dat nna lau la ai hkalem ai, ahtu shabra ai kaw annau ni hpe chyu lachyen ginhka nna dasang gasat ai gaw mung masa bawngban mayu ai ladat nre. Dr. Tu Ja, Jan Bawk Ja ni hpe simsa lam ninghpai nna rawpdaw nlu shang hkra galaw ai.
4-Hpyen masa
[a]Tara n'lang ai maigan mung maden hpyen zawn masa shapraw gasat ai.
[b]Garan shapraw nna anhte hpe hkrai gasat ai.
[c]Roi rip ai, masha sat ai, mare nat ai, lu malu, mu mamu yawng jahten ai, mya la kau ya ai, yamnga sat shamyit sha ai, shinggyin roirip ai, myu shamyit ladat hkrang shapraw ai, gasat ai.
[d]Shinggyim ahkaw ahkang n'yu ai, hpyen yen tsin yam byin hkra singgu krin byin hkra galaw gasat ai.
[e]Maigan hpyen langai hku gasat ai.
Ndai ni hpe yu nna annau ni hpe madu up hkang mungdaw jaw na masa kachyi mi pyi npru ai. Mung shawa rapdaw she rai sai tim hpyen gumshem ntsa tsang du kaba ni daru aya jum nna naw up hkang ai. Democracy nga she marawn nga tim ntsa tsang hpyen du ni n'galai shai ai. Awng San Suu Kyi hte pawng mat nna grau dam lada ai myu kaba lahkam chyawm htawt ai, NLD hpe nmai kam ai. NLD masha kaba ni annau ni lam hta hpa tsun ya yu sata? Ahkyak la nna lit la nna jet ai mung masa numshawn shaw na hku manaw shapraw nga ai kun? Tsang ra ai. Kawa n'ngut kau da ai myu kaba masing hpe Thein Sein asuya hte chyawm gawgap ai lachyum sha re.
Grau nna bawngban na manaw shapraw magang wa nem roi hku grau hpyen man shaja wa ai, manang wa nkam bawngban nga sai kaw annau ni kaya n'su ma wa shabawng hpyi ai hpa byin nga ai. Rapdaw galai hpyi galai tim masa n'galai ai ni hte hpa rai naw bawngban chyai na ta? Sari alu rai nga dan saga, Nu Wa hpu shawng hpuba ni e ja ja li li myit yu ga. Ma chyai chyai nga na kun? Matut bawngban na kun?
Teng mungdan simsa mayu yang
1-Simsa lam n'dau ra ai.
2-Gap hkat majan jahkring n'dau ra ai.
3-N'Tara hpung kasu kabrawng hpung nga n'dau shaprai ra ai.
4-2008 gawda ai tara lai na n'dau ra ai.
Asawng jahpoi nga ai myen hpe mungdan n'lu dingsa gasat sha mai sai.
Gumshem myen hpyen kyep din npu kata kaw na lawt pru saga law.
Baren Numraw


text:
4 comments:
- shanglawt said...
-
Ji Dwi ngwi pyaw hkam kaja nga u ga.
- May 1, 2012 at 5:08 PM
- Mau Jin mau Jin said...
-
Kk kasang shaman ya u ga
- May 1, 2012 at 6:06 PM
- gunlahpai said...
-
KK kaw na ngwi pyaw Hkam kaja lam tut nawmg Lu la nga u ga.
- May 1, 2012 at 9:37 PM
- danleng said...
-
Duwa Maran Zau Awng hpe grai sha kawn ai. Jinghpraw kasa hpe mung chyeju dum ai. Anhte PA de nga ai WP myu sha ni mung shiga hti akyu hpyi.. shiga hti akyu hpyi.. mung masa lam jahta, ja gumhpraw hku mung garum rai nna shakut lawm rai nga ga ai lam Duwa hpe n-gun jat shiga shana dat nngai. Buga de nga ai WP myu sha ni hpe mung hpa myi byin tim Karai kasang hte rau re ngu ai makam masham myit kaba hte hkawm sa nga ga ngu tsun sha na mayu ai re.
- May 2, 2012 at 9:48 AM


text:
Bum nga masha ni yawng ra sharawng ai gaw Panglong myit hkrum ga sadi kaw rawng ai hte maren Munghpawm Myenmung hpe gaw-gap nna rap ra ai tara npu e ngwi pyaw simsa ai mungdan kaw myu bawsang yawng ahkum ara alum ala rai jawm ganawn sa wa na matu rai nga ai. Ratimung tinggyeng myit sha rawng ai Myen asuya gaw shing re ai ningmu hpe atik anang ninghkap wa ai majaw dai hkrang gaw myit hkrum laika kaw ka bang tawn ai madang sha rai wa sai. Shing re ai masa amyu myu a majaw Wunpawng Myusha ni gaw satan hte matut ganawn sa na matu masan nsa sai majaw awmdawm ahkaw ahkang lu ai mungdan gaw-gap na maga de mahtang myit sharawng wa hkra lam madun dat ai hkrang de galai wa sai.
Sung sung myit yu na lam nga wa ai. “Awmdawm ahkaw ahkang lu ai mungdan hpe gaw-gap na” ngu ai hta, anhte Wunpawng Myusha ni sha lawm ai mungdan kun? Bum nga myusha yawng (Kachin, Karen, Karenni, Chin, Mon, Shan, Yahkaing) lawm ai mungdan kun? Myu lahkawng yan kaw Myen n lawm ai majaw awmdawm ahkaw ahkang lu ai mungdan hkrang hku uphkang mai na re. Bum nga myu bawsang yawng lawm ai hkrang hku uphkang ai rai yang, maigan kaw na madi shadaw la na matu grau manu na hta n-ga, maumwi mausa kaw lu wa yu ai lamu ga sumla hte maren sharai la wa mai na re majaw, Myenmung gaw panglai hte ni kahtep ai lam n nga na sai. Myenmung gaw bum nga masha ni a mungdan kata kaw namsi tum kasha zawn shamu shamawt yak ai hkrang kaw chyat rawng nga ra na re. Anhte a munghpawm mungdan kaw nhprang rai myu hkum sum hpa law htam nga ai majaw aten kadun hta prat dep ai mungdan byin tai wa lu na re.
MYEN ASUYA RA SHARAWNG AI HKRANG HTE AKYANG
Myenmung shanglawt lu wa ai shani kaw nna mungdan hpe “Munghpawm Myenmung” nga nna Panglong myit hkrum zuphpawng kaw jawm shamying tawn nga ninglen ta tut uphkang wa ai hkrang gaw Myen amyu langai sha uphkang ai “unitary” hkrang hpe dai ni du hkra lang wa masai. Mungkan grup yin kaw na mungdan hkan mungmasha ni hte htap htuk ai hkrang myu hkum sumhpa gram sharai lang nna mungkan gaw rawt jat ai hta grau rawt jat wa masai. Wunpawng Myusha ni hpe shamyit kau na masing jahkring kau na matu mungdan law law kaw nna Thein Sein asuya hpe hpaji jawm jaw wa masai raitimung, nga wuloi hpe tingse dum dan ai kasi sha rai wa sai.
Ngang kang ai hpri tawng kaba hpe tinang ra ai hkrang de galai la mai ai. Raitimung Myen asuya a myit hpe galai ya na matu gaw myit mada shara n nga sai. Myen ni tsun chye ai ga hkaw:- “Bum nga masha ni gaw myit hpraw san ai amyu ni rai ma ai” nga ai. Asan sha tsun ga nga yang, “Bum nga masha ni grai anya ma ai” ngu ai lachyum rai nga ai hpe yawng chye nga chyalu re. Bum nga masha ni shanhte ra ai hte maren hkan madat ya hkra, jahkrit ai ladat, shamyawk ai ladat amyu myu lang dat ai hte bum nga masha ni gaw ntsen nga ninglen tinang maga de asum hkam nhtawm da sang kataw bang ya wa saga ai. Hpang de Myen in hte shaga hkat ai shaloi Myen ni a akyang hte ladat ni hpe jai lang chye ra na masa nga ai. “Shing ngu yang Myen ni n ra na ma ai majaw……………….…” ngu ai rai yang, satan hpe nhtung tawn nhtawm asum jaw kau ai lachyum sha arai wa na re.
TA TUT GALAW RA AI MASING
Lahta kaw tang madun wa ai lam yan hta hkan nna Wunpawng Myusha ni gaw rawt jat ai prat nnan hpe gaw-gap la lu na matu htap htuk ai mahkrun hpe shalat la ra saga ai. Mungkan grup yin na myutsaw hpu nau ni a ningmu hpe maram yu yang, ganoi tsa htam hpring ngu na daram gaw awmdawm ahkaw ahkang lu ai mungdan gaw-gap la na matu ra sharawng nga ma ai. Rai yang, yawng e jawm ra sharawng ai hpe lu wa na matu gaw dinglun hkat, mara shagun hkat ai hte awngdang wa lu na nrai. Kahkyin gumdin let jawm galaw sa wa ai masing kaw langai hpra chyoi chye gunhpai lu ai bungli ni hta myit hkrum mang rum rai tinang a n-gun hte hpaji hpe asung jashawn lu ai lam gaw amyu hte mungdan a matu awngdang ai lam rai na re. Tsun yang loi nna, galaw yang yak ai hpe yawng chye nga chyalu rai ga ai. Dai yak ai hpe awngdang la lu ai gaw na chying arawng la hpa rai nga ai hpe mung jawm myit dum chyalu rai nga ai.
YEHOWA KAW KYU HPYI
Lai wa sai ten ni hta myusha ni lu ging ai ahkaw ahkang lu wa na matu asuya kaw aten galu hpyi wa saga ai. Raitim nlu wa ai majaw ya gaw Kachin Baptist Council (KBC) kaw na woi awn nhtawm mungdan ting na Christian hpung 300 jan aten langai kaw sha 2012 February 13 ya manap 6 a.m. kaw nna hpang jahpawt 6 a.m. du hkra nsen langai hte mungdan ting hkying hkum 24 tup lu sha gam nhtawm kyu hpyi wa masai. Lai wa sai ten ni hta asuya gaw rap ra ai tara hte uphkang chye wa na matu hpyi wa saga ai raitim nlu wa ai majaw ndai lang gaw majan dang na matu, “Jan hpe jahkring ya rit”, nga nna Mawshe aja awa hpyi jahtau ai hpe Yehowa madat ya ai majaw awngdang wa ai zawn, (Pru mat wa ai laika 17: 8-16) awmdawm ai ahkaw ahkang lu wa na matu Yehowa kaw dingtawk kyu jawm hpyi wa masai. Teng sha awngdang wa na re.
Pajau Pan


text:
GANG DAU YANG HTE JA PU KAW GASAT NGA
Labels: Jinghpaw Mung Shiga
13 comments:
- Anonymous said...
-
Ndai zawn re hpe yu nna hkum hkrit mat. Ndai ni gaw asak n rawng ai ni re. Ndai tank kaba ni hte anhte myu sha ni kaw sa wa ai gaw,myu sha ni a mying mungkan de dan dawng na matu re. Karai Kasang yehow wa a mying ningsang gaw myu sha ni hta hta dan dawng wa sana re law A men.
- August 8, 2012 at 12:02 PM
- Jatawng Naw said...
-
Yehowa chyawm gaw"hkum hkrit myit, ngai Karai Kasang rai nga ai chye mu" nga nna anhte W.P myusha ni hpe tsun nga ai. Madu Yesu matsun da ai gaw "hkumhkrang gaw gawngkya nga ai, wenyi chyawm gaw alet nga ai" nga ai hte maren tinang hkum hkrang a gawngkya ai hpe dum let Madu Karai Kasang Wa kaw tut e kyuhpyi n gun dating let maja nga ga. Wenyi alet nga ai zawn hkumhkrang mung ten sha gu sadi maja let jin jin rai nga ga law.
Yehowa Karai Kasang anhte Shapawng yaw(Kachin) myu sha ni hpe Padang ninglaw lam de woi wa na re.
- August 8, 2012 at 12:25 PM
- Anonymous said...
-
myen ni hpe aten tup bawm hte shara shagu ahtem ding yang raiyang she shan hte n gun nmai mahkawng lu na rai nga ai.
- August 8, 2012 at 4:04 PM
- Larin said...
-
N-dai zawn re laknak kaba ni hte sa gasat ai kaw awngdan lu ai gaw kaja dik re....akyu grau rawng ai. Tank madaw ni myutsaw ninghkring ni hpe sa jaw ai hku di la mu......awng dang u ga...kyuhpyi dat n-ngai
- August 8, 2012 at 5:31 PM
- Hka Namtau, UK said...
-
Hpa hkum hkrit mu Myu tsaw KAI share shagan ni e Karai Kasang a Lamu Kasa ni nanhte hte rau rai nga ai. Nanhte Tank mawdaw n lu shi ai majaw nan hte hpe jaw na matu gawt sa wa ai she re. Dai lam K.K lajang ai lam rai nga ai. Anhte a Awng Padang Yehowa Karai Kasang kaw tut kyu hpyi let majan rawt ga kaja sha KK awng padang jaw na re.Kam mu.
- August 8, 2012 at 6:24 PM
- Anonymous said...
-
Hpa hkum kajawng nga mu,remote bawm hte langu chyaw si sha law law shagreng da mu. Hkyen da na sai re ngu mung kam ai.
- August 8, 2012 at 6:47 PM
- Anonymous said...
-
Hpa hkum tsang mu, remote bawm mung myen hpyen la langai hpra hpe adem na pyi gu ai. Langu chyaw si mung KIA hpyen la ni kam ai daram, dang ai da ram hpai na lajang da sai. A hkyak ai gaw akyu ja ja hpyi ya marit.
- August 8, 2012 at 6:54 PM
- Anonymous said...
-
Myen hpyen dap a tank ni hpe nhkrit ra ai,Lam kaja ai kaw sha mai hkawm ai re ANHTE a shara de bndu madawm ai sha ra hkan e nmai lai shang wa na hku maw lanyet shaw nna ADEM kau ya lam mahkrai ni jahten jat mu,AHKYAK ai gaw grau htum ai KARAI KASANG hpe sha kam hpa manoi let gasat na ahkyak ai,shaloi DAVID zawn atsam hpung shingkang rawng wa na marin dai ,awngdang chyalu re yaw.
- August 8, 2012 at 9:43 PM
- panse pan tap bum said...
-
dai hpe adem na matu astsawm di ga law bawm marang htu na hku yaw zazen wa e kam sai yaw
- August 8, 2012 at 9:51 PM
- Anonymous said...
-
Thank maw daw hpe atsawm sha hkap la ga.shawng na ni tsun ai hte maren sha re.kade ting htu lung wa a ta?K k kaw kyu hpyi na gasat ga.
- August 9, 2012 at 1:56 AM
- Anonymous said...
-
Wun pawng mungdan shang lawt up hkang hpung ni hpe karai kasang makawp maga hpaji jaw ai hte hpyen gasat nga ai hpyen du hpyen ma mung masha hpung ni yawng ya kaw nna hkying hkum shagu maja nga saga kyu hpyi ai ni mung hkying hkum 24 tup ti nang du nga ai shara kaw na kyu hpyi nga ga.Lung wa ai Tank Maw daw ni hpe gawt la nna shan hte hpe madaw dai hte bai gap na matu shajin da manu.Hpa n yak ai sha dang la lu mu ga ngu kyuhpyi ai.Shang lawt dawng hkawn hpai nna si mat wa ai ni a wyi nyi hte lamu kasa ni jin jin garum na la nga ai.
- August 9, 2012 at 7:58 AM
- Anonymous said...
-
Tank hpe nhkrit ra ai. Tank hpe sin ai ni hpe gap shahprawng dat u.
- August 9, 2012 at 9:05 PM
- Anonymous said...
-
TSAW RA HKUNG GA ai SHARE SHAGAN NI e,myen TANK ni a hpaihka kaw sniper sinat atsawm sha shading nna gap bang ya mu, pala 1mi shang na sha ahkyak ai . W.P.AWNG DANG .
- August 9, 2012 at 9:32 PM


text:
Rung Hte Hkawm Chyai Lamang Shiga
Anhte a rung ni hte laika dip shabra ai shara ni hpe hkawm chyai na matu nang hpe saw shaga ga ai. Shara hte aten hpe tam yu u.
Poland
Świadkowie Jehowy w Polsce
ul. Warszawska 14
05-830 NADARZYN
POLAND
+48 22-739-16-00
Hkawm Chyai Lamang
Langai Ya kaw nna Manga Ya
8:00 a.m. kaw nna 10:00 a.m. hte 1:00 p.m. kaw nna 3:00 p.m.
Na ai aten: Hkying hkum lahkawng
Dan Dawng Lam Ni
Chyum Laika hte seng ai laili laika ni hpe Polish ga hte ga gale nga ai. Hkawm Chyai Lamang hta Poland mungdan kaw nna, Yehowa Sakse ni a labau hpe madun ya ai lamang mung lawm ai.


text:
09.02.2013 (Sat) Shani New Zealand mungdan Auckland mare kaba Aotea Centre shawng kaw New Zealand Kachin Community ni woi awn let Wunpawng myu sha ni hte kaga myen mung kaw na baw sang ni (Karen, Karenni, Chin, Burmese hte Jawng ma hpung) ni n gun madun ai lam galaw lai wa sai lam na chye lu ai.
Lamang hpe 11:00am – 1:00pm aten du hkra dai ni Wunpawng mungdan kata byin nga ai mung masa, hpyen masa lam ni hte seng nna, Myen gum shem asuya a ntra ai majan, ma ja htim kasat ai majan ni hpe n ra sharawng ning hkap ai lam hte Tengman ai mung masa bawngban let ngang grin ai sim sa lam hpe hkrang shapraw sa wa na matu New Zealand mungdan masha ni hte Asuya magam gun ni mung dip n gun jaw nang na matu n gun madun hpyi shawn lai wa sai lam hpe mung na chye lu ai.
New Zealand Kachin Community kaw na n dau laika hpe mung shapraw let seng ang ai asuya magam dap ni de mung tang shawng mat wa sai hpe na chye lu ai.
Ndai n gun madun lamang hta Jinghpaw Wunpawng myu sha (40) jan hte kaga bawsang ni (50) ram rai yawng (90) jan sa du n gun madun lai wa sai hta n-ga New Zealand Journalists ni mung shiga sa la ai lam na chye lu ai.
Ya yang New Zealand mungdan kaw Jinghpaw Wunpawng myu sha ni yawng (150) du nga sai.
By JKPS


text:
UHKA KANU SHE TAI MAYU AI UTAWNG KANU NI
Labels: Laika Ngau
11 comments:
- Anonymous said...
-
ya ndai ni wa she ting gyeng hpa a matu amyu hpe nyet, hpyen wa hpe hpa rai mat masai law
- July 26, 2012 at 9:08 AM
- Anonymous said...
-
Myit nrawng ai, WP sai njet ai re.
- July 26, 2012 at 10:44 AM
- Anonymous said...
-
N dai ni hpe ,ma hkrai sin sha ngun na re da ,,hkum tsang nga mu ,,
- July 26, 2012 at 4:37 PM
- Anonymous said...
-
Chyahkyawn hpyi mi hpun tim sagu myit rawng ai ni mi rai na ma ai kun ngu lagu myit nga ai re wa kaja sha chyahkyawn hpyi hpun, chyahkyawn myit rawng, Party dazik kaw shakap da ai hte bung, dai dusat myit rawng ai ni she rai nga mai ai.
Hpyen wa a lagaw lata tai let tinang amyu hpe ninghkap ai, dingbai dingna jaw ai ni gaw WP mi rai tim anhte amyu a matu jet bat hpyen, shingnan hpyen re. Hpyen tai ai ni hpe gaw jasan kau ra ai baw re.
Nu num marai manga ni e hpa nchye galaw yang, yup nga mu. Yup nga yang pyi n-gun naw raw na myit dai. Chyahkring chyahkra na ngamu ngamai lam sha hku myit mu.Labau ntsawm mat na mit dai.
Ndai lam gaw nu num marai manga a myit sha gaw nrai na re. Nu num ni gaw madu wa a uphkang ai kata nga ai ni re majaw madu wa ni a maw lanyet, hpyen wa a ra mari shangun ai rai na re. Ndai zawn re ai mung masha hkin mang salang gaw amyu hpe sai chyup ai ni re majaw koi kau ra na ga ai. Ju shingna ni rai na re, shingnan hpyen, jet bat hpyen ni re.
- July 26, 2012 at 5:55 PM
- Anonymous said...
-
Tinang amyu hpe yu kaji, masha hpyen wa hpe grau shadu ai ni katut sha na ma ai lu.
- July 26, 2012 at 5:58 PM
- Anonymous said...
-
Tinang amyu hpe ninghkap mayu ai gwi kanu ni rai nga ma ai.
- July 26, 2012 at 6:00 PM
- Mau Jin mau Jin said...
-
A ga???? Hket hting nan wa e' na aq mying gaw 'hket' nga hte maren hkunhkraw atsam hket mat ai shaloi, ' hting' jahting da ai sut gan ma mat yang ' nan' shingnan sha pyi tai ya rit nga na hkum marawn jahtau taw re lu. Nan hte aq madu jan ni hpe myen du ni kaw maidang wa n ap da mani? Shawa num ni ram pyi manu n dan ai myit hte madu jan ni hpe dut sha gwi ai ni, mungkan n tsa wp shingteng a mying hte hkum nga mu. Sadi
- July 26, 2012 at 6:26 PM
- Anonymous said...
-
Mung masa nchye galaw yang gaw zim sha nga mu. Maw hpyi bungli hkum galaw, lachyum npru ai.
- July 26, 2012 at 6:45 PM
- Anonymous said...
-
Mau jin mau jin tsun ai nau sawng ai zawn nga ai le. Shanhte ni gaw mung masa salang ni rai ma ai lu. N-gun madun poi galaw na nga ai nhtoi loi naw la yu ga le. Kaja wa sha n-gun madun poi woi awn wa jang chyawm gaw myit yu hpa rai nga ai.
Uhm Mau Jin Mau Jin tsun ai mung myit yu hpa chyawm gaw rai nga ai, hpaga la ni mung masa galaw jang gaw ja lung seng lawk jaw na, hpun lawk jaw na ngu Myen salang ni masu tsun hkalem jang gaw nchye tsun ai lu. Madu jan shap ya rit, kasha jaw rit, kajan shap ya rit ngu yang mung shap ya wa na ma ai lu. Mung masa galaw masu ai hpaga la ni hpe gaw nau gaw nmai kam ai law i?
- July 26, 2012 at 8:04 PM
- Mau Jin mau Jin said...
-
Hkau myitsu wa, n dai myu tsaw myit n rawng ai Hkyet hting nan Group ni gaw, mung masa galaw ai ni n re ma ai law. Mung masa ngu gaw lachyum grai sung ai hpan langai re, nam nak rawng ai mung masa n dai gaw, hpan langai hta sha jai lang mai ai kumla re. Dai kumla gaw, teng man ai gara magam bungli e' jaw ai hku tsap ai, angkang sadi dung ai, simsa lam tam ai, masha n sat ai, manawn mayun kumhpa n sha ai, masha aq lamu ga a rung a rai n zing la ai, tsaw ra matsan dum myit rawng ai, tara ai, kalu kaba mayu ai, hpaji chye ai, gawk nu n naw ai, KK hpe chye ai hte tsun yang pyi n ma ai re. Ding re lam ni hpe langai pyi tsep kawp n lu ai masha wa mi, mung masa salang nga ai gaw, Kachin mung dan hpe dut sha kau ai, sama du wa sin wa naw hte u nu ni rau sa bung nga ai majaw, shi hpe loi sawng hkra ka shadam dat ai nye aq comment hpe gaw chyena ya rit. Lahta na nye aq comment hta tsun mayu ai gaw, KIO hpe ning hkap na nga n na, shan hte aq madu jan ni garu wa ai hpe yu yang, myen du ni hte sawk sek hkawm chyalu re ngu kam nga ai re.
- July 27, 2012 at 1:58 AM
- lamungnawnaw said...
-
mayak mahkak a majaw sha gaw kk hpe hkum kam shut,hkum shaga shut mu lu,yihku wan magrau grang tai na hkyen wa nga ai.kk gaw adam hpe shing gan de shale kau dat ai gaw yaw shada ai lam nga ai.dai ni an hte tsin yam hkrum ai gaw,kk a yaw shada lam langai nga ai.myen dang chyang amawp apup na hku gaw hkum woi hkyen mi law.
- October 17, 2012 at 2:00 PM


text:
Rung Hte Hkawm Chyai Lamang Shiga
Anhte a rung ni hte laika dip shabra ai shara ni hpe hkawm chyai na matu nang hpe saw shaga ga ai. Shara hte aten hpe tam yu u.
Slovenia
Groharjeva ulica 22
SI-1241 KAMNIK
SLOVENIA
+386 1-83-03-600
Hkawm Chyai Lamang
Langai Ya kaw nna Manga Ya
8:00 a.m. kaw nna 11:00 a.m. hte 1:00 p.m. kaw nna 4:00 p.m.
Na ai aten: Hkying hkum mi
Dan Dawng Lam Ni
Chyum Laika hte seng ai laili laika ni hpe Slovenia ga hte ga gale taw ai. Slovenia ga hte nsen rim da ai ni mung nga ai.


text:
HKRISTAN PRAT HKRUN LAM
Chyum Laika Hkaja Ai Hpe Shakut Shaja Ai Wa Byin Lu Ai Lam
Daniela zawn chyam dinglik hkrum ai shaloi, nang sadi dung na kun? Daniela gaw, Karai a Mungga ni hpe shakut shaja hkaja wa ai. Dai hta myihtoi ga ni mung lawm ai. (Dan. 9:2) Chyum Laika hpe shakut hkaja ai gaw, sadi dung lu hkra karum ya lu ai. Gara hku nna kun? Yehowa a ga sadi ni teng sha byin wa na hpe grau kamsham shangun ai hku nna re. (Y.sh. 23:14) Karai Kasang hpe tsawra ai myit grau law htam wa nna, jaw ai hku galaw na matu shadut ya na re. (Shk. 97:10) Rai yang, nang galoi hpang ging ai kun? Lawu na hpaji jaw ga ni hpe dinglik yu u:
Gara hku hkaja ra na kun? Kaja ai hkaja lamang langai hta, zuphpawng ni a matu tau hkrau shajin ai lam lawm ai. Bat shagu na Chyum hti lamang hta, tinang n chye na ai lam ni hpe aten la tam sawk sagawn na nga yang grau akyu lu na re. Dai hta n-ga, Chyum Laika myihtoi ga ni, wenyi asi ni, kasa Pawlu a sasana hkrun lam ni (sh) Yehowa a mauhpa hpan da lam ni hpe lata nna hkaja mai ai. Chyum Laika ga san hpe myit hkrup ai hte ka matsing da nna, dai hpe hpang kalang na hkaja lamang hta hkaja u.
Chye mayu ai hpe gara kaw tam na kun? Wenyi Sut Gan Ni Hpe Sawk Sagawn Lu Na Hkingrai Ni video hpe yu nna tam u. Daniela daw kaba 7 hta lawm ai dusat ni gaw, mungkan hta n-gun ja htum mungdan ni hpe hpa majaw ga shadawn ai lam, asan sha chye na hkra hkaja u.
Hkaja na matu aten kade daram da ging ai kun? Wenyi lam kaja na matu ayan hkaja ai gaw madung re. Aten loi mi hte sha galaw hpang mai ai. Raitim, ra wa yang gaw, matut aten la mai ai. Karai a Mungga hkaja ai gaw, makoi da ai sut gan hpe htu shaw ai hte bung ai. Sut gan ni hpe law law mu magang, grau nna tam mayu wa na re. (Ga Sh. 2:3-6) Karai a Mungga nang grau chye wa magang, Chyum Laika ayan hkaja ai lailen nang hta nga wa na re.—1 Pet. 2:3.
DANIELA DAW KABA 7 HTA LAWM AI DUSAT NI GAW HPA HPE MALAI TSUN AI KUN?
Dan. 7:4
Dan. 7:5
Dan. 7:6
Dan. 7:7
KAHTAP GA SAN:
Daniela 7:8, 24 gaw gara hku hpring tsup wa ai kun?
HPANG KALANG HKAJA:
Shingran daw kaba 13 kaw na matse labye ni gaw hpa hpe malai tsun ai kun?


text:
Maumwi 69: Numsha Langai Share Shagan Langai Hpe Karum Ya Ai
Ndai numsha hpa tsun nga ai hpe chye a ni? Yehowa a myihtoi Elisha a lam hte Elisha mau hpa amu madun dan lu na matu, Yehowa shi hpe karum ya ai lam hpaw mi wa hpe tsun dan nga ai. Ndai hpaw mi wa gaw Israela amyu nre ai majaw Yehowa a lam n chye ai. Ndai numsha gaw hpa majaw hpaw mi wa a nta kaw du nga ai lam hpe yu yu ga.
Ndai hpaw mi wa gaw Suri num langai mi re. Shi a madu wa gaw Suri hpyen du kaba Naman re. Suri masha ni gaw ndai Israela masha ni hpe rim wa ma ai. Shing rai Naman a madu jan a mayam shatai la ma ai.
Naman gaw manggang ngu ai ana lu ai. Ndai ana lu jang ashan ni hpe pyi, sha mat wa nna ashan galawk hkrat chye ai. Dai majaw numsha gaw Naman a madu jan hpe ning nga nna tsun ai. ‘Nye a madu gaw Israela mungdan kaw e, nga ai Yehowa a myihtoi wa hpang de sa lu yang grai kaja na re. Madu a manggang ana hpe shamai shatsai ya na re,’ nga ai. Dai hpang e ndai lam hpaw mi a madu wa hpe tsun dan ai.
Naman gaw shi a ana hpe grai shatsai la mayu ai majaw Israela mungdan de sa wa na, nga nna myit daw dan ai. Shi dai kaw e du jang Elisha nta de sa wa ai. Elisha gaw shi a mayam wa hpe shangun dat nna Naman hpe Yawdan hka de sa nhtawm sanit lang hka shin u; nga nna tsun shangun dat ai. Naman gaw dai ga hpe na jang grai masin pawt nna: ‘Nye a mungdan na hka ni gaw Israela mungdan hta nga ai hka shagu hta grau kaja ai,’ nga nna tsun ngut ai hte pru mat wa ai.
Raitimung shi a mayam langai mi gaw: ‘Madu e Elisha gaw yak ai amu hpe galaw shangun yang galaw na n rai ni? Shi tsun ai hte maren sa shin yang hpa byin wa na rai kun?’ nga nna shi hpe tsun ai. Naman gaw shi a mayam a ga hpe madat nna, Yawdan hka hta sanit lang hkum hpe dip kapruk dat ai hte, shi a hkum shan bai san pra wa ai.
Naman gaw grai kabu mat ai majaw Elisha kaw bai nhtang sa nna: ‘Israela mungdan na Karai Kasang chyu sha, mungkan hta teng man ai Karai Kasang re ai hpe atsawm sha ngai chye ni ai. Dai majaw ngai jaw ai kumhpa hpe, hkap la ya u,’ nga nna tsun ai. Raitimung Elisha gaw: ‘Ngai nhkap la nngai,’ nga nna bai tsun ai. Naman jaw ai kumhpa hpe la yang shut na re ai lam hpe Elisha gaw chye ai. Hpa majaw nga yang Naman a manggang ana hpe shamai ya ai wa gaw, Yehowa re. Raitimung Elisha a mayam Gehazi gaw shi a matu hkap la mayu ai.
Dai majaw Gehazi gaw ndai hku galaw ai. Naman pru mat ai hpang Gehazi shi a hpang hkan kagat nang nna, ‘Ya sha du ai jinghku ni hpe jaw na matu madu a kumhpa hpe jaw dat u nga nna, Elisha gaw ngai hpe tsun shangun dat ai’ nga ai. Teng sha nga yang ndai gaw masu ai lam re. Raitimung masu ai lam re ai hpe Naman n chye ai. Dai majaw Gehazi hpe kumhpa nkau mi jaw dat ai.
Gehazi nta bai du ai shaloi shi kaning di ai lam hpe Elisha gaw chye ai. Yehowa shi hpe tsun dan ai majaw re. ‘Dai rai nna ndai nshawp ai amu hpe nang galaw ndai majaw Naman a manggang ana nang kaw kap u ga,’ nga nna tsun dat ai. Tsun ai hte maren kalang ta byin mat wa ai.
Ndai lam hta na hpa kasi ningli yu la lu na kun? Shawn nnan e, anhte gaw ndai numsha zawn Yehowa a lam hpe tsun dan ra ai. Ndai hku tsun dan yang grai kaja na re. Ndai hku galaw yang akyu rawng ai. Lahkawng ngu na gaw, shawng nnan e, Naman zawn anhte hta myit tsaw myit dap nmai rawng ai. Karai Kasang mayam ni a ga hpe madat ra ai. Masum ngu na gaw, Gehazi zawn anhte nmai masu ai. Chyum Laika hti yang kaja ai kasi law law lu la ga ai n rai ni?
2 Hkawhkam 5:1-27.


text:
HKRISTAN PRAT HKRUN LAM
Mungkan A Jahtum Aten Ni Sai
Mungkan A Jahtum Aten Ni Sai, ngu ai video hpe yu ngut ai hpang, Mahte 24:34 hte seng nna, ndai ga san ni hpe htai yu u.
“Dai lam yawng mayawng” ngu ai gaw hpa rai kun?
Pru Mat Wa Ai 1:6 gaw, “amyu masha” hpe chye na hkra, gara hku karum ya ai kun?
Gara laksan amyu masha hpe Yesu tsun mayu ai kun?
“Ndai amyu masha” hpe gara hpung lahkawng hte hpawng de da a ta?
Anhte asak hkrung nga ai aten gaw, hpang jahtum aten grai ni sai hpe, Yesu gara hku tsun wa ai kun?


text:
DAW 3
Karai Kasang Tsawra Ai Ni Hpe Tsawra Mu
“Hpaji rawng ai ni hte kanawn ai wa hpaji rawng na ra ai.”—GA SHAGAWP 13:20.
1-3. (a) Gara teng man ai tara hpe Chyum Laika hta tsun da ai kun? (b) Anhte a ntsa kaja ai shingkang ka-up na ni hpe gara hku lata nna kanawn na kun?
MASHA gaw pasi hte bung nna tinang a makau grupyin hta nga ai hpa hpe mung chyup la chye ai. Tinang hte grai hkau ai manang a myit jasat, akyang lailen ni hpe n myit mada ai sha, aloi sha hkan galaw chye ai.
2 Dai hpe Chyum Laika hta ndai hku tsun da ai: “Hpaji rawng ai ni hte kanawn ai wa hpaji rawng na ra ai; Angawk ai ni a manang ni chyawm gaw, hten byak hkrum na ra ai.” (Ga Shagawp 13:20) Anhte gaw anhte kanawn ai wa a akyang ni hpe kasi la chye ai hpe nang myit hkrum ai n re ni? Anhte gaw anhte kanawn ai wa hpe grai hkau ai majaw shanhte a kaja ai akyang raitim, n kaja ai akyang raitim anhte a ntsa shingkang ka-up chye ai.
3 Karai Kasang a n-gaw nwai ai tsawra myit hta agrin nga na matu anhte a ntsa kaja ai shingkang ka-up ya na ni hte kanawn na matu ahkyak ai. Gara hku lata nna kanawn na kun? Yehowa Karai Kasang tsawra ai ni hpe tsawra nna shi a jinghku ni hte jinghku hku mai ai. Yehowa tsawra ai wa gaw anhte a matu kaja htum manang re. Rai yang, Yehowa tsawra ai masha ni a lam hkaja yu ga. Yehowa a mu mada ai lam hpe myit hta bang da yang, anhte a ntsa kaja ai hku shingkang ka-up lu na ni hpe lata nna kanawn lu wa na re.
KARAI KASANG TSAWRA AI NI
4. Yehowa gaw jinghku hku ai hte seng nna hpa majaw lata na ahkang nga ai kun? Abraham hpe “nye a jinghku wa” nga nna hpa majaw Yehowa shaga wa ai kun?
4 Yehowa gaw jinghku ni hpe atsawm lata nna kanawn ai. Shi hta dai hku lata na ahkang nga ai. Shi gaw Ninggawn Tawa Uphkang Madu rai nna shi hte jinghku hku lu ai gaw ahkaw ahkang kaba langai re. Yehowa gaw kadai ni hpe shi a jinghku hku nna lata ai kun? Yehowa gaw shi hpe tsep kawp kamsham ai ni hpang sit sa ai. Ga shadawn hku nna, laklai ai makam masham nga ai ngu mying kaba ai Abraham a lam hpe hkaja yu ga. Kawa langai hku nna shi a kasha hpe hkungga nawng na matu, hpyi shawn hkrum ai hta grau kaba ai makam masham chyam dinglik hkrum ai lam n nga sai. * “Karai Kasang gaw si mat ai ni kaw na pyi bai sharawt ya lu ai” lam Abraham tsep kawp kamsham ai majaw shi kasha “Isak hpe hkungga” nawng na matu galaw ai. (Hebre 11:17-19) Abraham gaw dai zawn kamsham let madat mara ai lam madun ai majaw, Yehowa gaw shi hpe “nye a jinghku wa” nga nna tsawra myit hte shaga wa ai.—Esaia 41:8; Yaku 2:21-23.
5. Yehowa gaw shi hpe sadi dung let madat mara ai ni hpe gara hku mu mada ai kun?
5 Yehowa gaw sadi dung let madat mara ai ni hpe grai manu shadan ai. Yawng mayawng hta na shi hpe sha sadi dung mayu ai ni hpe tsawra ai. Shi hpe tsawra nna madat mara ai ni hpe Yehowa grai ra sharawng ai lam ndai laika buk a Daw 1 hta anhte hkaja wa sai. “Teng man ai ni chyawm gaw shi hte jinghku hku lu na ma ra ai” nga nna Ga Shagawp 3:32 hta tsun da ai. Karai Kasang hpyi shawn ai hte maren sadi dung let hkan sa ai ni hpe, shi a “sum” hta sa shanu na matu saw shaga da ai. Dai gaw shi hpe nawku daw jau na matu, akyu hpyi na matu saw shaga ai lam re.—Shakawn 15:1-5.
6. Yesu hpe tsawra ai lam anhte gara hku madun mai ai kun? Yehowa gaw shi a Kasha hpe tsawra ai ni hpe gara hku mu mada ai kun?
6 Yehowa gaw shi a Kasha shingtai Yesu hpe tsawra ai ni hpe tsawra ai. Yesu gaw “ngai e tsawra ai wa rai yang gaw, nye ga matsun hkan shatup na ra ai: nye Wa mung dai wa hpe tsawra na wu ai rai nna, an lahkawng gaw dai wa kaw sa nna, shi hte rau hpawng de nga na ga ai” nga nna tsun wa ai. (Yawhan 14:23) Yesu hpe tsawra ai lam gara hku madun mai ai kun? Kabu gara shiga hkaw tsun ai, sape shatai ai lit ni hte nawng Yesu a tara ni hpe hkan sa ai hku nna madun mai ai. (Mahte 28:19, 20; Yawhan 14:15, 21) Anhte gaw n hkum tsup ai ni raitim, Yesu tsun wa ai lam ni hpe dang lu ai daram kasi la nna “shi a hkang hta hkan nang” ai hku nna shi hpe tsawra ai lam madun ma ai. (1 Petru 2:21) Yesu hpe tsawra ai myit a majaw Yesu a hpang hkan na matu shakut ai ni hpe Yehowa ra sharawng ai.
7. Yehowa a jinghku ni hte kanawn ai gaw hpa majaw hpaji rawng ai lam re ai kun?
7 Yehowa gaw shi a jinghku ni kaw nna myit mada ai atsam ningja ni gaw, makam masham, sadi dung ai lam, madat mara ai lam, Yesu hte shi galaw ai lam ni hpe tsawra ai lam ni re. ‘Dai zawn atsam ningja ni ngai hte kanawn ai ni hta nga ai kun? Yehowa a jinghku ni hte ngai kanawn ai kun?’ ngu ai ga san ni hpe tinang hkum tinang san ging ai. Dai zawn kaja ai akyang nga ai ni hte kanawn ai gaw hpaji rawng ai lam re. Karai Kasang ra sharawng ai atsam ningja ni hpe nga hkra galaw nna, mungdan kabu gara shiga hpe sharawng awng let hkaw tsun ai ni gaw anhte hpe akyu jaw lu ai. Karai Kasang myit ra ai hku galaw na ngu ai dawdan lam hte maren asak hkrung na matu anhte hpe karum ya lu ai.—“ Jinghku Kaja Ngu Ai Gaw Hpa Rai Ta?” ngu ai lawk hpe yu u.
CHYUM LAIKA KASI NINGLI NI KAW NNA SHARIN LA AI LAM
8. (a) Naomi hte Ruhta, (b) Hebre ramma masum, (c) Pawlu hte Timohti ni a lam hte seng nna hpa lam hpe nang ra sharawng ai kun?
8 Chyum Laika hta manang kaja lata ai majaw akyu hkamsha wa ai ni a kasi ningli law law lawm ai. Naomi hte shi a kanam Ruhta a lam, Babelon mung dan de du mat ai Hebre ramma masum a lam, Pawlu hte Timohti ni a lam ni hpe hti mai ai. (Ruhta 1:16; Daniela 3:17, 18; 1 Korinhtu 4:17; Hpilipi 2:20-22) Raitim, laklai ai kasi ningli langai re ai Dawi hte Yonahtan a hku hkau lam hpe myit maju jung ga.
9, 10. Dawi hte Yonahtan a hku hkau lam ngang grin ai gaw hpa majaw kun?
9 Goliat hpe Dawi sat ngut ai hpang, “Yonahtan a myit gaw Dawi a myit hte makyit mat lu ai rai nna, Yonahtan gaw Dawi hpe shi hkum hte maren tsaw ra wu ai” nga nna Chyum Laika hta tsun da ai. (1 Samuela 18:1) Dai majaw, asak grai shai hkat ai raitim, ngang kang ai hku hkau lam nga wa nna majan pa hta Yonahtan si ai aten du hkra grin wa ai. * (2 Samuela 1:26) Shan lahkawng a hku hkau lam ngang grin ai gaw hpa majaw kun?
10 Karai Kasang hpe tsawra nna shi hpe matut nna sadi dung mayu ai myit a majaw, Dawi hte Yonahtan a hku hkau lam ngang grin wa ai. Shan lahkawng yan Karai Kasang myit ra ai hte maren byin mayu ai myit jasat a majaw hku hkau wa ai re. Langai hte langai grau tsawra wa hkra karum ya ai atsam ningja ni hpe madun wa ai. Yehowa a amying hpe marai rawng let makawp maga wa ai dai ramma a atsam marai hte myit rawt ai lam hpe Yonahtan myit hta ra sharawng wa na gaw teng sha re. Yehowa a lamang ni hpe sadi dung let madi shadaw nna, tinang a akyu hta na Dawi a akyu hpe shawng tawn wa ai Yonahtan hpe Dawi hkungga wa na gaw teng sha re. Ga shadawn, Dawi a prat masa n kaja wa ai shaloi na mabyin langai hpe myit yu ga. Dawi gaw Yonahtan a kawa n hkru ai hkawhkam Shawlu a pawt sindawng ai kaw nna lawt na matu, nam maling hta hprawng hkawm ra taw ai. Yonahtan gaw “Dawi nga ai maling de sa wa nhtawm, Karai Kasang hta shamyet shanat ngang na lam, shadaw shalan” ya ai hku nna sadi dung ai lam madun wa ai. (1 Samuela 23:16) Tsawra ai manang sa wa nna n-gun jaw ai shaloi, Dawi gara hku hkamsha na hpe shingran yu u. *
11. Dawi hte Yonahtan a kasi ningli kaw nna jinghku hku ai hte seng ai gara lam hpe sharin la mai ai kun?
11 Yonahtan hte Dawi a kasi ningli kaw nna hpa lam sharin la lu ai kun? Tinang a manang ni hta Karai Kasang hte hku hkau ai lam nga na gaw ahkyak htum re ai hpe sharin la lu ai. Anhte gaw anhte hte makam masham bung ai, akyang lailen hte seng ai tsang madang bung ai, Karai Kasang hpe sadi dung mayu ai myit mung bung ai ni hte hku hkau wa ai shaloi, sumru ai lam, hkamsha lam hte mahkrum madup ni hpe shada da tsun hkat let n-gun jaw lu na re. (Roma 1:11, 12 hpe hti u.) Dai zawn wenyi lam shawng tawn ai manang ni hpe hpunau nauna ni a lapran hta mu lu ai. Rai yang, nawku htingnu hta zuphpawng sa lung ai ni yawng gaw kaja ai manang ni re ai ngu tsun mayu ai kun? N re.
HKU HKAU AI MANANG NI HPE LATA AI LAM
12, 13. (a) Hkristan shada hta pyi hpa majaw lata nna kanawn ra ai kun? (b) Tsa ban langai na nawku hpung ni gaw gara lam ni hte hkrum wa ai kun? Dai majaw gara sadi jaw ga ni hpe Pawlu tsun wa ai kun?
12 Hpung kata hta pyi, wenyi lam hpe shawng tawn ai manang ni hpe lata nna kanawn ra ai. Dai majaw nang mau mat ai kun? Mauhpa n re. Hpun langai hta nga ai namsi nkau mi gaw, myin na matu aten loi na chye ai zawn, hpung hta nga ai nkau mi mung wenyi lam hta kunghpan na matu aten na chye ai. Dai majaw, hpung shagu hta wenyi lam hta kunghpan ai madang n bung ai Hkristan ni hpe anhte mu lu ai. (Hebre 5:12–6:3) Raitim, masha nnan ni (sh) gawng kya ai ni hpe wenyi lam hta kunghpan shangun mayu ai majaw, anhte ni gaw myit galu ai lam hte tsawra myit madun ma ai.—Roma 14:1; 15:1.
13 Kalang lang, hpung kata hta sadi nna kanawn ra ai masa ni pru wa chye ai. Nkau mi gaw myit n ding man ai mai byin ai. Nkau mi hta gaw, myit machyi chye ai, aput angun tsun chye ai myit jasat ni nga wa chye ai. A.D. tsa ban langai, nawku hpung ni hta dai zawn masa ni nga wa ai. Nawku hpung masha law malawng gaw sadi dung ai ni raitim, nkau mi a akyang lailen gaw n kaja ai. Korinhtu hpung masha nkau mi gaw, Hkristan sharin achyin ai lam nkau hpe n hkap la ai majaw kasa Pawlu gaw, “nanhte lam hkum dam myit; N kaja ai kanawn manang ni, mai kaja ai arawn alai hpe jahten ma ai” nga nna nawku hpung hpe sadi jaw wa ai. (1 Korinhtu 15:12, 33) Hkristan ni a lapran hta n kaja ai akyang nga ai ni nga na ngu Timohti hpe Pawlu sadi jaw wa ai. Dai ni hte hku hku hkau hkau n kanawn ai sha koi na matu Timohti hpe htet da ai.—2 Timohti 2:20-22 hpe hti u.
14. Kanawn manang hte seng nna Pawlu jaw ai sadi jaw ga a npawt tara hpe gara hku tatut hkan sa mai na kun?
14 Pawlu jaw ai sadi jaw ga a npawt tara ni hpe anhte gara hku tatut hkan sa lu na kun? Nawku hpung kata kaw na raitim, shinggan kaw na raitim anhte a ntsa n kaja ai shingkang ka-up ai kadai hte mung hku hku hkau hkau n kanawn ai hku nna re. (2 Htesaloni 3:6, 7, 14) Anhte a wenyi lam hpe makawp maga ra ai. Anhte ni gaw pasi hte bung ai hpe dum u. Manang ni galaw ai hku anhte hkan galaw chye ai. Pasi hpe tsabyi ntsin hta tsing yang tsabyi ntsin hpe sha chyup la na re ai zawn, n kaja ai ni hte anhte kanawn yang n kaja ai akyang ni sha anhte hta nga wa na.—1 Korinhtu 5:6.
Hpunau nauna ni a lapran hta kaja ai manaw manang ni mu lu
15. Nawku hpung kata hta wenyi lam kaja ai manang ni hpe gara hku mu lu na kun?
15 Hpunau nauna lapran hta manang kaja ni hpe mu lu ai lam gaw grai chyeju dum hpa re. (Shakawn 133:1) Nawku hpung kata hta wenyi lam kaja ai manang ni hpe gara hku tam mu na kun? Karai Kasang ra sharawng ai atsam ningja ni nga hkra nang shaman ai nga yang, nang hte myit jasat bung ai ni nang hpe hku hkau mayu wa na re. Manang nnan tam na matu, tatut re ai lam nkau hpe tinang maga hku nna, nnan hpang galaw ra ai. (“ Manang Kaja Tam Mai Ai Lam” ngu ai lawk hpe yu u.) Nang kasi la mayu ai atsam ningja nga ai ni hpe tam yu u. Amyu, mung masha, htung hking hpe n lata ai sha hpunau nauna ni hte kanawn ai hku nna “nanhte a kraw lawang mung maden dat mu” ngu ai Chyum Laika lam matsun hpe hkan sa u. (2 Korinhtu 6:13; 1 Petru 2:17 hpe hti u.) Asak bung ai shada da sha hkum kanawn. Yonahtan gaw Dawi hta asak grai kaba ai lam hpe dum u. Asak kaba ai ni a mahkrum madup hte nyan hpaji gaw hku hkau ai lam hpe grau kaja shangun ai.
MAYAK MAHKAK NI HKRUM WA AI SHALOI
16, 17. Hpunau nauna langai ngai gaw anhte hpe hkra machyi hkra galaw ai shaloi, nawku hpung hte tsan tsan nga mat ai baw hpa majaw n galaw ging ai kun?
16 Nawku hpung kata hta akyang amyu myu, shingdu masa amyu myu nga ai majaw manghkang ni kalang lang byin wa chye ai. Hpunau nauna langai ngai gaw anhte hpe hkra machyi hkra tsun ai (sh) galaw ai baw byin chye ai. (Ga Shagawp 12:18) Kalang lang, akyang n bung ai lam, chye na shut ai lam, myit jasat shai hkat ai lam a majaw manghkang byin chye ai. Dai manghkang ni a majaw, ahtu kataw nna nawku hpung hte tsan tsan nga mat na kun? Yehowa hte shi tsawra ai ni hpe, jet ai tsawra myit hte anhte tsawra na nga yang dai zawn galaw na n re.
17 Anhte a Hpan Madu hte Asak Madu re ai Yehowa gaw anhte a tsawra ai lam hte nawku daw jau ai lam hpe lu ging ai. (Shingran 4:11) Karai Kasang akyu jashawn ai nawku hpung gaw anhte a sadi dung ai lam hte madi shadaw ai lam hpe lu ging ai. (Hebre 13:17) Dai majaw, hpunau nauna langai ngai gaw anhte hpe myit machyi hkra galaw ai shaloi, kade daram myit machyi ai hpe madun ai hku nna nawku hpung hte tsan mat hkra nga na kun? Dai hku galaw na n re. Hpa majaw nga yang, anhte hpe myit machyi hkra galaw ai gaw Yehowa n re ai. Yehowa hpe tsawra ai myit gaw, shi hte shi a masha ni hpe galoi mung n kau da na matu karum ya ai.—Shakawn 119:165 hpe hti u.
18. (a) Nawku hpung kata simsa lam grau nga wa hkra anhte hpa galaw lu ai kun? (b) Anhte hpe myit machyi hkra galaw ai ni hpe mara raw ya yang, gara shaman chyeju ni hkamsha lu na kun?
18 Hpunau nauna ni hpe tsawra ai myit gaw nawku hpung hta simsa ai lam jat wa hkra shadut ya ai. Yehowa gaw shi tsawra ai ni hpe hkum tsup na matu n myit mada ai zawn, anhte mung hpunau nauna ni hpe n myit mada ging ai. Tsawra myit gaw anhte yawng n hkum tsup ai rai nna shut chye ai hpe myit dum na matu karum ya lu ai. Kaji kajaw shut ai lam hpe ahkyak n la na matu mung karum ya ai. (Ga Shagawp 17:9; 1 Petru 4:8) Tsawra myit gaw “shada da mara raw dat hkat” na matu madi shadaw ya ai. (Kolose 3:13, JCLB) Dai hpaji jaw ga hpe hkan sa na matu lang shagu gaw n loi ai. Hkra machyi ai lam hpe sha myit taw nga yang, matut nna myit machyi let anhte a ntsa shut hpyit ai wa hpe masin pawt ging ai ngu sawn la chye ai. Gaja nga yang, myit n dik nna myit hta hkamsha nga ai gaw anhte a matu n kaja ai. Anhte hpe myit machyi hkra galaw ai ni hpe mara raw ya yang, shaman chyeju law law lu na re. (Luka 17:3, 4) Dai hku galaw ai nga yang, myit simsa lam lu na. Nawku hpung kata hta mung simsa lam matut nga na. Ahkyak htum gaw Yehowa hte anhte a hku hkau lam hpe makawp maga ya na re.—Mahte 6:14, 15; Roma 14:19.
N KANAWN RA NA ATEN
19. Marai langai hte n mai kanawn ai gara mabyin masa ni pru wa chye ai kun?
19 Kalang lang, hpung masha langai ngai hpe n mai kanawn sai lam shana ai aten ni nga ai. Myit malai n lu nna Karai Kasang a tara ni hpe tawt lai ai majaw shapraw hkrum ai shaloi, shut shai ai tara ni hpe sharin achyin ai (sh) nawku hpung hte n kanawn ai hku nna tinang a makam masham hpe nyet kau ai ni nga wa ai shaloi re. Chyum Laika hta dai zawn masha ni hpe “n kanawn” na matu asan sha tsun da ai. * (1 Korinhtu 5:11-13 hpe hti u; 2 Yawhan 9-11) Kanawn n mai sai wa gaw tinang hte grai hkau ai manang (sh) jinghku rai yang, shanhte hpe koi na matu yak chye ai. Yawng mayawng hta, Yehowa hte shi a dinghpring ai tara ni hpe sadi dung ai lam madun na kun? Yehowa gaw sadi dung ai hte madat mara ai hpe grai manu shadan ai lam dum u.
20, 21. (a) Shapraw ai lam gaw hpa majaw tsawra myit lawm ai lam re ai kun? (b) Manang ni hpe hpaji rawng let lata na matu hpa majaw ahkyak ai kun?
20 Shapraw ai lamang gaw Yehowa a tsawra myit lawm ai hkyen lajang ai lam re. Gara hku nna kun? Myit malai n lu nna mara galaw ai wa hpe shapraw ai gaw, chyoi pra ai Yehowa a amying hte shi a tara ni hpe tsawra ai lam madun ai. (1 Petru 1:15, 16) Shapraw ai lam gaw nawku hpung hpe shim lum shangun ai. Sadi dung ai hpung masha ni gaw, dingsang mara galaw ai ni a n kaja ai shingkang ka-up ai lam kaw nna lawt lu ai. Nawku hpung gaw ndai n hkru ai mungkan hta, shim lum ai shara re ai lam chye let matut nawku daw jau mai ai. (1 Korinhtu 5:7; Hebre 12:15, 16) Laja lana sharin shaga ya ai gaw mara galaw ai wa hpe tsawra ai lam madun ai re. Shi gaw galai shai ra na hpe chye wa nna, Yehowa hpang bai kayin wa na matu shakut na re.—Hebre 12:11.
21 Grai hkau ai manang ni gaw anhte a ntsa shingkang ka-up lu ai atsam nga ai gaw teng sha re. Dai majaw, manang ni hpe hpaji rawng let lata na matu ahkyak ai. Yehowa a jinghku ni hpe kanawn nna, shi tsawra ai ni hpe tsawra ai nga yang anhte hta kaja htum manang ni nga wa na re. Shanhte kaw nna anhte kasi la lu ai lam ni gaw, Yehowa ra sharawng ai lam hte maren asak hkrung na matu karum ya na re.
^ စာပိုဒ်၊ 4 Abraham hpe dai hku hpyi shawn ai hku nna, Yehowa shi nan mung shi a kasha shingtai hpe shagu hkungga hku nna, jaw na lam madun dan wa ai. (Yawhan 3:16) Abraham a mabyin hta Yehowa gaw Isak a malai sagu la langai hpe hkungga jaw shangun wa ai.—Ningpawt 22:1, 2, 9-13.
^ စာပိုဒ်၊ 9 Dawi gaw Goliat hpe sat wa ai aten hta “ma sha naw rai nga” nna shi a asak 30 daram hta Yonahtan si mat ai. (1 Samuela 17:33; 31:2; 2 Samuela 5:4) Yonahtan si ai shaloi asak 60 daram re ai majaw Dawi hta na asak 30 daram kaba ai hpe chye lu ai.
^ စာပိုဒ်၊ 10 1 Samuela 23:17 hta tsun da ai hte maren Yonahtan gaw Dawi hpe lam manga tsun nna n-gun jaw wa ai. (1) Hkum hkrit nga nna Dawi hpe n-gun jaw wa ai. (2) Shawlu a shakut ai lam awng dang na n re ai lam Dawi hpe kam shangun wa ai. (3) Karai Kasang ga sadi jaw da ai hte maren, Dawi gaw hkawhkam aya hpe lu la na lam myit dum shangun ai. (4) Dawi a ntsa sadi dung na nga nna ga sadi jaw wa ai. (5) Dawi a ntsa shi a sadi dung ai lam hpe Shawlu pyi chye da ai lam Dawi hpe tsun dan wa ai.
^ စာပိုဒ်၊ 19 Shapraw hkrum ai wa (sh) kanawn mazum jahkring hkrum ai wa hpe gara hku tsun shaga ging ai lam grau nna chye mayu yang, laika man 207-209 kaw na Bungjat Daw hpe yu u.


text:
Karai A Mungga Kaw Na Sut Gan Ni | Ga Shagawp 17-21
Kaga Masha Ni Hte Simsa Hkra Shakut U
Yehowa a masha ni hta nga ai ngwi pyaw simsa lam gaw, shi hkrai byin wa ai n re. Sawn sumru lam n bung ai lam ni nga wa yang, hkam sha lam ni grai sawng wa chye ai. Raitim, Chyum Laika matsun ni gaw, dai hkam sha lam ni hta grau atsam nga ai.
Mayak mahkak ni hkrum wa ai shaloi sadi dung ai Hkristan ni gaw simsa hkra galaw lu ai lam ni . . .
19:11
myit hpe asim sha da u
18:13, 17
bai nhtang shi yang, masa yawng hpe atsawm chye hkra galaw u
17:9
kaga masha ni shut ai mara hpe tsawra myit hte raw kau ya u


text:
Sinna Dingda Ginwang Ginjaw, Ga hkyeng bum ginwang komiti kawn lit la gawgap da lu sai zupra hpyen yen Jawng ma nga dum nta hpe December 22 ya shani dingshawn akyu hpyi hpawng galaw la lu sai lam na chye lu ai.
Ndai boarder hpe Sinna dingda ginwang ginjaw komiti a matsun hte maren Gahkyeng Bum Ginwang komiti kaw nna lit la woi awn galaw ai re lam, Boarder hta nga ai jawngma ni gaw Zupra hpyen yen lapran tsang jawng kaw jawng lung nga ai, grup gra imare kahtawng ni hkan na jawngma marai (42) re hpe chye lu ai.
Zupra hpyen yen jawng boarder kaw nga ai jawngma ni hpe makau grup yin hkan na garum ningtum lam, kaga garum ningtum, uhpung uhpawng ni hte ginjaw hpyen yen lakawn lanawn kaw na mung jawm garum madi shadaw nga ai re hte, ndai boarder kaw nga ai jawngma ni hpe ta tut kan bau bungli hpaji lam ni hpe mung sharin ya na masing nga ai lam Ga hkyeng Bum Ginwang Komiti Tingnyang up tsun shana wa ai kaw na chye lu ai.
Ndai jawng dum nta hpe lai wa sai 2012 shaning kaw na gawgap hpang ai rai nhtawm 2011 shaning kaw nna hpyen koi yen nga ra mat ai Dumhpawng, Ban Dang, Sut Chyai, Lawt Awng, Hka Brawng, Da Wai mare hkan na hpyen yen jawngma ni hpaji sharin let shanu shingbyi nga ai re hpe chye lu ai.


text:
Wunpawng Mungdan Shanglawt Asuya Mungdan Hkamja Dap, Wunjat Gawknu kaw July 9 ya shani Pang (7) Diplopma Of Madicine Professsion (DMP) Sarawun jawng yu hpawng lamang galaw ai lam chye lu ai.
Diplopma Of Madical Professsion (DMP) Sarawun jawng yu ai jawngma yawng marai 55 rai nna 4 ning jan Miwa Gumsan Mungdan Pao Shan Tsi Dakkasu ni kaw tsi hpaji hkaja la ai hte dai ning 2019 ning hta ngut kre la lu ai lam Mungdan Hkamja Dap Ginjaw Rung Ningtau Amu Madu Du kaba Kadang Manau Tu Awng tsun ai.
Jawngyu sai jawngma ni hpe Mungdan a Ginwang Ginjaw shara shagu de magam bungli shatsam sa wa nna du ai shara hta tsi rung, tsi jaw gawk de hpa-awn ni tai wa sana re lam Du kaba katut tsun dan ai kaw na chye lu ai.
Hpawng lamang hta DMP Sarawun jawng yu sai jawngma ni hpe magam aming hti ya ai lam, jawngyu lekmat shagrau ya ai lam ni galaw ai hte DMP Sarawun nnan ni hpe KIC Ningtau Amu Madu Du kaba Gum San Seng kaw nna mung “magam gun ngu ai ni gaw mung shawa ni a ningshawng re majaw tinang du ai ginra hta kam hpa ging ai, ning shawng jaw lu ai, katsi kamang tai lu ai magam gun kaja ni byin tai wa hkra shakut shaja sa wa ga” nga nna sha tsam mungga jaw ya ai re.
Pang (7) Sarawun jawngyu ai jawngma ni gaw N0.1 lang ngu na DMP Sara wun tsi jawng madang hku tsi hpaji hpe sharin la lu ai rai nna No.2 lang hpe mung kade nna ai aten hta sharin sa wa na re hpe na chye lu ai.
Hpawng lamang hta Magam Dap, Makan Dap na Myitsu Du Salang ni, Sarawun jawngma ni, Asuya tsi magam gun ni, jawngma kanu kawa ni sa du shang lawm nna a ngwi apyaw awng dang ai hte galaw la lu sai hpe chye lu ai.


text:
Wednesday, July 17, 2013
MANGHKANG KABA
(Jinghpawkasa)
Daini myen mungdan hta nmai ngut hkraw ai dinghku majan manghkang hpe ntsa lam, kata lam, atsawm dinglik yu yang byin taw nga ai hta hkan nna bai byin wa na hpe mung maram lu nga ai. Myen asuya hku nna gaw aten galu masing hte hparan la ra na matu manghkang grau grau galaw shalaw jat ai majaw manghkang yawm mat wa ai lam gaw nnga, grau kaba wa ai lam sha nga ai hku re. Laknak lang Rawt Malan taw nga ai Amyu Bawsang ni hku nna gaw aten gadun hte lu hkra hparan la ra na masa gaw MANGHKANG KABA nan rai nga sai.
MANGHKANG KABA (1)
Myen Asuya ni a maw-lanyet gaw aten garawt lu na matu manghkang shalaw ai lam hta ram ram awngdang wa nga malu ai. Mungmasa shawng nkam bawngban ai majaw Wan Pyengding hpai nna manghkang tam shalaw taw nga ai re. Myen mungdan hpe shanglawt jawm la ngut ai shani kawn galaw mat wa ai manghkang ni hpe hparan pyi ndang mat wa sai raitim, daini grau kaba ai MANGHKANG bai galw shapraw jat dat masai. Makam masham lam’yan manghkang, Amyusha lam’yan manghkang gaw mungmasa manghkang hte nbung ai. Mungmasa manghkang gaw Ku (saoi) ntsa kaw tinang myit mada da ai ahkaw ahkang lu jang mai shangut shakre lu ai. Mungkan hta byin taw nga ai manghkang ni ma’hkra hpe maram yu yang Muslim ni hte byin ai manghkang gaw kaba ai kaw nna kaji mat wa ai ngu nnga ai, Kaji ai manghkang kaw nna grau kaba ai manghkang de madaw sit tsap mat wa ai re. Dai majaw myen asuya gaw mungmasa manghkang hpe shawng nkam hparan ai majaw htum nhkraw ai baw MANGHKANG KABA hpe lu shabyin tawn manu ai. Ndai ten kaw nna gaw myen mungdan ting grai sadi ra ai madang du taw sai. Grau nna lawu myen mung de masha law ai poi lamang, Gawngu hpara kaba shadun tawn ai shara hkan, Wanleng daru, Nbungli daru, Nbungli ntsa hkan, Asak hte hpawn si hkam nna bawm hkan kapaw ai lam ni nga wa na ra ai. Ndai ten hta Rohyingya muslim ni hpe gumshem muslim ginjaw ningbaw ni garum nna Bawm hpa’ji hte hpyen hpa’ji ni sharin ya taw nga sai lam na lu ai.
Annau ni a Nawku jawng kata kaw nan Annau ni a Madu jan, kajan kasha ni, Nu num Kanu ni hpe roi rip ya, Nawku jawng ni mung nat kau da ya re ai yubak hpe gaw Karai Kasang nan sharin shaga ya wa sai hku re, myen satan hte muslim satan, satan hte satan hpe ayai hkat shangun bang wa sai hku re. Dai shaloi she myen asuya gaw muslim ni hpe tsun ai ga’manawng bai galai tsun wa na mara ai, shaning law law ning rau sha jawm nga wa ai kahpu kanau ni re majaw rau sha jawm nga ga nga nna bai tsun shatsawm wa na mara ai. Muslim ni bawm pyi rai nkapaw shi yang ya jang pyi dai ga loi’li kra pru wa magang masai. Dai ga tsun tim ntsun tim muslim ni gaw ayai chyalu sha re. Myen asuya ni koi yen nlu ai MANGHKANG KABA rai wa na masa nga ai. Ndai manghkang gaw aten ahkying n lata ai, shara n lata ai, matai bai htang wa na manghkang re ai majaw htawm hpang shu’mashi, shu’masha prat du hkra yup npyaw maja ra ai baw manghkang re. Hpa majaw nga yang muslim ngu ai ni kaw mara raw ya hkat lu ai makam masham atsam shanhte kaw nnga ai. Matai bai htang na atsam sha shanhte kaw nga ai ni re. Dai hte maren budha ngu ai ni kaw mung masha a Asak hpe hkye la mayu ai makam masham atsam shanhte kaw nnga ai majaw MANGHKANG KABA bai galaw jat jat re ni re.
MANGHKANG KABA (2)
Tsawp galai tawn ai myen hpyen asuya a kata lam hpe atsawm n chye nna Thein Sein hpe madi shadaw taw nga ai mungdan kaba China, US, EU, UN ni a ningmu mung MANGHKANG KABA rai nga ai. Thein Sein wa hpe madi shadaw ai gaw Than Shwe wa a mawla-nyet masing hpe n-gun jaw madi shadaw ai hte bung nga ai. Thein Sein, Shwe Mann, Minn Awng Hlaing ni kadai mung dawdan lu ai Daru Magam ahkaw ahkang shanhte kaw nnga ai. Shingdu kaw nna Daru Magam ahkaw ahkang hte sumri gang taw nga ai MANGHKANG KABA gaw Than Shwe wa she re. Ga’shadawn anhte KIO/KIA hte byin ai majan kaba hta Gumsan Magam Thein Sein wa she htu ganaw majan n-galaw na matu matsun da sai zawn zawn, Minn Awng Hlaing wa mahtang she baw ja, na htat ai majaw htu ganaw majan galaw taw nga ai zawn zawn, re ai lam ni gaw mungkan hpe pyi kam shut kau shangun lu ai Than Shwe wa a mawla-nyet rai nga ai. Than Shwe, Thein Sein, Shwe Mann, Minn Awng Hlaing ni yawng gaw mawla-nyet masing langai sha re.
Dai hta n-ga Aung San Suu Kyi n-gup pat zim mat ai lam mung Thein Sein asuya hpe lagu madi shadaw ai lachyum rai nga ai. Ga’shadawn anhte KIO/KIA hpe majan kaba baw taw nga ai ten hta n-gup pat zim taw nga ai. Bai nna Lepptawng tawng manghkang hta shi hpe jaw ai lit gaw sawk sagawn jep na matu she re. Dai magri hkyeng htu ai bungli masing hpe jahkring na matu, matut galaw na matu, dawdan shangun ai nre. Raitim matut galaw na hku sa dawdan kau dat ai. Wan hkru bawm gabai bun ai tara hkam hpe mung n sagawn shapraw ya ai hta n-ga, wan hkru bawm nre ai hku madaw she tsun ai. Tsun mayu ai lachyum gaw, Aung San Suu Kyi gaw manghkang kaba a npawt gaw nre. Raitim Aung San Suu Kyi a majaw Thein Sein asuya hpe mungkan kawn grau kam mat wa ai gaw Manghkang kaba nan rai nga ai.
MANGHKANG KABA (3)
Laknak lang Rawt Malan Wuhpung ni yawng kaw ra’rawng gawngkya ai lam law law nga ai tim laga ra’rawng gawngkya ai lam ni gaw manghkang kaba nre. Ra’rawng gawngkya ai Manghkang Kaba gaw,..
1- Wuhpung langai hte langai myit n hkrum ai.
2- Myen asuya tsun ai ga hpe grai kam loi ai.
Laknak lang Rawt Malan Wuhpung ni yawng myit hkrum kahkyin gumdin ai lam nnga yang gaw jet ai Federal Munghpawm lu gawgap na masa nnga ai, myen asuya a aten galu sut masa hte hkam ai mahkam kaw lup mat wa na sha re. Myit hkrum kahkyin gumdin ai hte nsen langai manawng langai hte jawm shakut yang chyawm gaw Awm dawm shanglawt mung mai lu ai. Federal mung mai lu ai. myen asuya hte mala la nan naw jawm nga mayu yang mung jet ai Munghpawm gawgap la lu na re. Dai majaw Anhte Rawt Malan taw nga ai Bawsang ni yawng myit hkrum kahkyin gumdin ai lam lu hkra shawng galaw ra sai ngu mu mada ai.
Moi lai wa sai ten ni hta Annau ni a hpu shawng hpu ba ni Karai Kasang jaw ai Ga’sadi hpe gaw nkam sham, myen Aung San wa jaw ai ga sadi hpe gaw kam sham re ai a majaw daini du hkra naw jam jau taw nga ga ai re. Matut nna mung myen asuya tsun ai ga hpe naw bai kam jang gaw naw jam jau na re. Myen satan hpe Anhte Karai Kasang a Kashu Kasha ni dang lu ai laknak kaba gaw Karai Kasang hpe manoi manat ai makam masham re. Karai Kasang hpe manoi manat ai makam masham hte gasat yang gaw kaning re laknak hte sha raitim padang dip lu ai. Karai Kasang hpe manoi manat kam sham ai sagu rem David ma kasha gaw Hpiliti hpyen Jaubu kaba Gawliyet hpe lungdin kaji hte sha padang dip kau lu ai. Karai Kasang a kashu kasha ni gaw Karai Kasang jaw ai lamu ga (mungdan) hpe lu la mayu yang Karai Kasang kaw maoi manat nna hpyi let gasat la ra ai. Mungkan Wunpawng hpung Rapdaw kaw Annau ni a Mungdan Dawng Hkawn hpe jung tawn lu hkra shakut ga. Federal ngu ai hpe grai myit machyi mat sai. Annau ni Jet Ai Munghpawm Federal hpe hpyi shawn nga ninglen maigan hpyen hku masat kau ai hta n-ga amyu shamyit masing hte majan kaba hpaw dat ai. Grai myit machyi mat sai.
Sau Nan Du
Subscribe to: Post Comments (Atom)


text:
2019 ning February shata 25 ya shani hta, Gawda ai tara garam lajang komiti hpa-awn U Tun Tun Hein hku nna, 2 lang ngu na komiti zuphpawng hta, shada n’ju n’dawng ai lam ni n tawn da ai sha, hku hkau tsawra myit hte shang lawm na matu tsun shadut ai hpe chye lu ai.
2008 ning gawda ai tara gram lajang pawng hpawm komiti hta Mung hpawm rapdaw ningtau ninghpaw U Tun Tun Hein gaw Komiti a ningbaw magam lit hpe shatsam hkrum nna, dat kasa marai 45 shang lawm wa sai.
Komiti hku nna, gawda ai tara gram ai hte seng nna, gram na matu sawk sagawn da ai tara masa sumtang laika nhprang hpe February shata 20 ya shani hta hpang sa wa nna, shata 5 laman ngut hkra lajang let, munghpawm rapdaw ningbaw hpe tang madun na masat da ai.
Mung masa party re ai NLD hku nna, gara gawda ai tara hpe gram na hte seng nna yawng hpe hka ja ngut ti mung danleng ai hku tsun shaga ai n nga shi ai, raitim Myen hpyen dap gaw, gawda ai tara hpe gram na lam hte n gram na lam hte seng nna, February shata 23 ya shani, shiga sanglang hpawng hta tsun shaga wa sai.
Myen hpyen dap hte UDSP ni hku nna gaw, Tara masat 261 hpe madung gram mayu ai hpe tsun wa sai, 261 gaw, Mungdan gumsan magam kawn Hkringmang daju hpe shatsam ai hta, mungdaw rapdaw kawn hkring mang daju hpe ra lata nna, shatsam ai hpe grau ra sharawng gram mayu ai.
NLD ni gaw gara mahtang hpe madung gram na hpe tsun shapraw ai lam mi n’nga tim, tara masat 59 ( G ), gumsan magam byin na matu hkum pat da ai lam ni hpe madung gram mayu ai hpe, laga ninghkap wuhpung ni hku nna sawn nga ma ai.
Dai ni na zuphawng hta, marai 42 shang lawm ai hpe chye lu ai.
REF: Shawng Lam shi sawk, DVB
Ja Tawng Naw


text:
DAW 20
Hpang Na Ari Zinli Kru
Mawshe hte Arun gaw Hpara-u hpang sa nna Karai Kasang a shiga sa tsun ai: ‘Nang nye masha ni hpe n dat yang, ngai na a mungdan ntsa jinghkam ni shalun dat na.’ Jinghkam ngu ai gaw masha hpe kawa chye ai jinu kaba re. Egutu ni a nta de jinghkam ni gaw, matsan lusu n ginhka ai sha, shang bang wa ai. Mung ting gaw jinghkam ni hkrai rai mat ai. Raitim, Israela ni nga ai Goshen hta gaw jinghkam ni n nga ai. Mali ngu na ndai ari zinli kaw nna, hpang hta byin ai ari zinli ni gaw, Egutu masha ni hta sha byin sai. Hpara-u ndai hku hpyi nem ai: ‘Ndai jinghkam ni hpe la kau na matu Yehowa hpe hpyi nem ya rit. Na a masha ni mai sa sai.’ Yehowa gaw jinghkam ni hpe la kau ai hpang gaw Hpara-u a myit galai shai mat ai. Hpara-u gaw shi a mabyin kaw nna sharin la ai kun?
Yehowa ndai hku tsun ai: ‘Nye a masha ni hpe Hpara-u n dat ya yang, Egutu ni a dusat ni yawng hpe machyi nna si shangun na.’ Hpang shani hta gaw dusat ni si mat wa ai. Raitim, Israela ni a dusat ni gaw n si ai. Hpara-u gaw matut nna baw ja taw nga ai. Asum n jaw ai.
Yehowa gaw Mawshe hpe, Hpara-u hpang sa nna dap ni hpe nbung de shapoi dat na matu tsun ai. Dap ni gaw nhpu byin mat wa nna nbung hta hpring mat ai. Dai hpang Egutu ni a ntsa de du mat ai. Dai nhpu ni a majaw Egutu ni hte shanhte a dusat ni hta machyi ai ana ni byin wa ai. Dai hku byin timung, Hpara-u gaw Israela ni hpe n dat ya shi ai.
Yehowa gaw Mawshe hpe Hpara-u hpang shi a shiga sa tsun shangun ai: ‘Nang gaw nye masha ni hpe dat ya na matu, matut nna naw ningdang nga ai kun? Hpawt de, sin marang ni gaw ga de htu hkrat wa na ra ai.’ Hpang shani hta, Yehowa gaw mu ngoi ai hte sin marang jahtu dat nna, wan mung htu jahkrat dat ai. Dai gaw Egutu mung hta kalang mi mung n byin ga shi ai sawng dik htum nbung laru re. Hpun hte nsi nai si ni yawng hten mat ai. Raitim, Goshen shara hta gaw hpa n byin ai. Hpara-u ndai hku tsun ai: ‘Yehowa hpe ndai lam jahkring ya na matu hpyi nem ya u. Dai hpang nanhte mai sa sai.’ Raitim, sin hte marang hkring mat ai shaloi gaw Hpara-u a myit bai galai shai mat ai.
Dai hpang Mawshe ndai hku tsun ai: ‘Sin laru a majaw jahten hkrum nna ngam ai hpun yawng hpe ya dinggam-yaw gaw sha kau na re.’ Wan hku law ai dinggam-yaw ni gaw hkauna pa hte hpun ni hta ngam ai yawng mayawng hpe sha kau ai. Hpara-u ndai hku hpyi nem ai: ‘Ndai dinggam-yaw ni kaga shara de du mat na matu Yehowa hpang hpyi nem ya rit.’ Yehowa gaw dinggam-yaw ari zinli hpe jahkring kau ya tim, Hpara-u gaw matut nna baw ja nga ai.
Yehowa gaw Mawshe hpe ndai hku tsun ai: ‘Na a lata hpe lamu ntsa de ladawn dat u.’ Kalang ta lamu gaw nsin chyip rai mat ai. Masum ya ting, Egutu masha ni gaw hpa hpe mung n mu lu sai. Israela masha ni a nta hta sha nhtoi htoi taw nga ai.
Hpara-u gaw Mawshe hpe ndai hku tsun ai: ‘Nang hte na a masha ni mai sa sai. Dusat ni hpe gaw ngam tawn da u.’ Mawshe ndai hku bai tsun ai: ‘Anhte a dusat ni hpe gaw la nan la sa ra ai. Rai yang she, anhte a Karai Kasang hpe hkungga nawng lu na re.’ Hpara-u grai masin pawt mat ai. Shi ndai hku marawn tsun ai: ‘Nye shawng kaw nna pru mat wa u. Ngai nang hpe bai mu yang sat kau na.’
“Ding hpring ai wa hte, tara n lang ai wa hpe, Karai Kasang hpe daw jau ai wa hte, n daw n jau ai wa hpe, chye ginhka lu na ma rin dai.”—Malahki 3:18